text:
Noelia Khalil ta un hoben di apenas 27 aña di edad cu ta un medico profesional trahando na hospital di Aruba como un zaaldokter. E ta un hoben cu a crece como bailarina y despues a drenta den mundo di beyesa. Den un combersacion cu Bon Dia Aruba e ta conta di su experiencia den e mundo di beyesa, su experiencia trahando na hospital durante e pandemia y tambe di su nominacion, y triunfo, den campaña Unsung Frontline Heroes.
Noelia a studia medicina na Costa Rica. Despues di 6 aña el a gradua como basisarts y el a bin back Aruba y a cuminsa traha na hospital como zaaldokter na januari 2020, net prome cu e pandemia di COVID-19 a cuminsa.
E ta conta cu na principio di e pandemia e trabao tabata hopi duro. E no tabata sa kico pa spera ya cu mundialmente e tabata algo nobo. Aworaki, cu e di cuater ola, aunke e sa kico por spera caba, e ta bisa cu e ola aki tabata hopi mas duro.
“Na principio nos no tabata prepara p’e y e tabata hectic na comienso, vooral cu e cantidad di pashent cu tabata bin. Semper tabata duro, nos a haya 3 ola prome cu el a calma y aworaki cu el a bin back, mi por bisa cu e biaha akinan e tabata hopi mas duro, y esaki teniendo cuenta cu nos tabata prepara p’e, nos tabata sa kico pa spera door di e otro olanan cu nos a haya for di aña pasa, pero e biaha aki tabata hopi mas duro”, e ta conta.
Durante e pandemia CIBC First Caribbean Bank a haci un iniciativa den Caribe, “FirstCaribbean Unsung Frontlne Heroes”. E iniciativa aki tabata permiti conocir of familiarnan nomina un persona cu ta traha como frontliner durante e pandemia. Varios persona a wordo nomina manera polis, nurse y personal di ambulance, entre otro. Di tur e nominacionnan cada isla a scoge 3 heroe y Noelia a logra drenta den e top 3 di Aruba. Di e top 3 nominadonan nan a pone un storia y cualkier persona por a vota y di e manera aki Noelia a logra gana prome luga.
“Nos sa con duro nos a y ta traha, tur loke nos a sacrifica, con cansa nos tabata, y loke ami a haya mas bunita di e iniciativa ta cu no ta solamente e persona cu a gana so a ricibi un premio, pero e otro nominadonan tambe a ricibi nan premio di parti di CIBC bank. Y esey mi a haya super bunita, pasobra ya tur e fontlinernan ta traha y no por tin un premio so, dus esey mi a haya super leuk. E tabata e un bunita gesto cu CIBC Bank a haci”, Noelia a conta.
For di tempo e ta chikito, 8 of 9 aña, Noelia a participa den grupo di baile. Di e mundo di bailamento el a haci e transicion pa mundo di beyesa y e prome concurso den cual el a participa tabata Miss Teen Aruba Internacional. “Mi amiganan di baile a convence mi mama pa inscribi mi y esey tabata echt great, mi a gusta loke e mundo di beyesa ta, cu no ta solamente beyesa pasobra bo ta echt siña hopi”, e ta splica. “E ta un desaroyo di forma personal, den forma social, den tur aspecto y mi a gusta esey hopi”.
Noelia a logra bay cu e titulo maximo na Aruba y despues di esey el a sali rumbo pa El Salvador na unda el a representa Aruba den e certamen Miss Teen Americas; y ‘kinan tambe el a bay cu e titulo maximo. Despues di esaki Noelia no a competi mas den certamen di beyesa, ya cu el a continua su estudio na Costa Rica.
E ta conta cu e gusta e mundo di beyesa pasobra “bo tin e oportunidad pa crece den tur forma, bo ta siña conoce otro cultura, diferente forma di pensa”. E aña aki Noelia ta participando den un certamen internacional virtual y e ta spera cu proximo aña e por representa Aruba den un certamen internacional presencial.
Desde un edad jong Noelia tabata sa caba cu e kier a sigui un estudio den e ramo di medicina. P’e tur cos a cuminsa cu un programa di television cu a inspir’e. “Tempo cu mi tabata den vijfde klas basis e programa Dr. 90210 di cirugia plastico ta loke a inspira mi pa bay den medicina. Full mi carera, durante mi cinco añanan di Colegio Arubano y mi prome cinco añanan na Costa Rica, mi tabatin e mentalidad cu mi lo bira un ciruhano plastico of ciruhano reconstructivo, cu ta atende pashentnan cu pa motibo di enfermedad of cualkier accidente mester reconstrui algun parti di nan curpa back”, e ta conta. “Pero ora mi a yega na e parti di cirugia mi a ripara cu cirugia no ta pa mi y na e momento ey mi a cambia di opinion, pero semper mi tabata sa cu mi kier a bira un dokter”.
Por ultimo Noelia ta expresa su mensahe pa hobennan y henter comunidad di Aruba. “Cada un di nos ta bunita manera nos ta, no tin niun manera bo. Bo ta unico. Sin embargo beyesa y inteligencia ta bay man den man. No tin bunitesa sin inteligencia y si tin, e beyesa no tin balor. P’esey caba bo estudio, desaroya conocemento y haci husticia na bo beyesa”.


c: text/html

text:
Geplaatst op 13 May 2020 dor di Ministerio Asuntunan General i Promé Minister
For di 15 di aprel último Konseho di Minister a disidí ku ta suspendé pago di tret salarial (loontrede) na e empleado públiko te próksimo aviso. E situashon finansiero, e realidat ekonómiko i tambe sosial di pais a empeorá drástikamente debí na medidanan ku Gobièrnu mester a tuma pa salbaguardiá salubridat públiko relashoná ku e menasa di COVID-19.
Ku e desishon di e ‘lockdown’, Gobièrnu a premirá ku e konsekuensianan lo a bira un desafio tantu den e área di desempleo komo den e área di finansa gubernamental. Gobièrnu no únikamente mester tene kuenta ku interesnan di su empleadonan, pero tambe e interes general ku ta pa promové rekuperashon di ekonomia, baha desempleo i duna sosten finansiero na esnan mas vulnerabel den komunidat.
E responsabilidatnan menshoná a pone ku Gobièrnu mester a skohe entre atendé e situashon di deterioro di pobresa di pais i e pago na tempu pa prestashon di su empleadonan den su posishon komo dunadó di trabou.
E fecha riba kua Gobiernu por paga e tret salarial aki ta keda pendiente. Na momentu di hasi entrega di presupuesto 2021 na Parlamento, por tin un mihó bista riba e posibilidatnan di Gobièrnu pa paga e tret salarial.

robotstxt: allowed

filter: keep


text:
Mas supermerkado no ta koperá mas ku e proyekto Komparashon di Preis
Solamente 11 super-i minimerkado a tuma parti den e proyekto Komparashon di Preis. Relashoná ku esaki e proyekto komparashon di preis no ta representativo mas. Unkobon ta deliberando ku e ministerio di EZK i ku OLB si mester kontinuá ku e proyekto aki.
E komparashon di preis, den un forma mashá transparente, ta laga e konsumidónan mira mensualmente kua super-òf minimerkado ta mas barata pa un makuto di 67 produkto básiko. Meta di e proyekto aki ta pa hasi e konsumidó mas konsiente pa loke ta trata preis di komestibel.
Supermerkadonan ku no ta partisipá na e proyekto aki ta perhudiká konsientisashon di preis di nan klientela.
Mientras tantu mayoria di e super-òf minimerkadonan a inkluí den e makutu banda di produktonan di marka-A tambe produktonan di marka privada mas barata. E kliente por skohe na e supermerkadonan aki di paga pa por ehèmpel un detergente di nòmber, mas ku $ 3,00 pa liter òf skohe pa un detergente mas barata di $ 1,60 pa liter. E produktonan mas barata ta di bon kalidat. Nan ta mas barata komo ku no ta hasi kampaña di propaganda kostoso pa nan.
Finalmente ta keda na e kliente pa skohe na kua super-òf minimerkado e kier hasi su kompranan. E supermerkadonan ku ta partisipá na e proyekto Komparashon di Preis ta hunga karta habrí ku nan klientela pa loke ta preis di e komestibelnan básiko.


text:
Detenshon pa kaso di hinkamentu.
KOMUNIKADO DI PRENSA 118/ 2020
21 mart 2020
Detenshon pa kaso di hinkamentu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 20 di mart 2020, alrededor di 21.00’or, Sentral di Polis a risibí notifikashon
ku den área di rotònde di Palu Blanku tin un dama ku ta pidi yudansa.
Na monentu ku e unidat polisial a yega den e área nan a topa ku un dama ku un
hinká na su brasa ku tabata sangra profusamente.
For di un investigashon preliminar ku polis a hasi na e sitio a resultá ku e dama aki
tabatin diskushon ku su partner ku a terminá den un hinkamentu.
Ambulans ku a presentá na e sitio a transportá e dama pa departamentu di
emergensia di CMC pa tratamentu mèdiko.
Na e sitio polis a detené e partner di e dama, e hòmber L.E.C.R. nasé na Colombia di
53 aña di edat, relashoná ku e kaso di hinkamentu.
A presentá e sospechoso dilanti un Fiskal Ouksiliar ku a ordená su enkarselamentu
pendiente di mas investigashon.


text:
Prome Minister Evelyn Wever-Croes a hiba palabra na reapertura di e branch na San Nicolas di Caribbean Mercantile Bank (CMB). Na e ocasion, Prome Minister di Gabinete Wever-Croes II a gradici e banco pa e sosten continuo cu e banco ta brinda na Aruba y pa kere den Aruba su economia den tempo bon y menos bon.
Durante di e ultimo tempo, mas o menos 1 aña y mey caba, Aruba ta experenciando hopi reto y den e periodo aki cada persona individualmente tambe a experencia diferente reto, algun mas cu otro, y esaki ta conta tambe pa banconan y den caso aki CMB.
“Pa ta para akinan na e re-apertura di e branch aki, e ta duna mi confiansa y felicidad cu Aruba lo ta fuerte un bes mas. Mi ta desea CMB hopi exito y na tur e empleadonan, henter comunidad especialmente esnan di San Nicolas, masha pabien y tur e miho deseonan”, Premier Wever-Croes a expresa.


text:
Seguridat móbil
Ora bo usa MCB Mobile, e siguiente medidanan di seguridat ta protehá bo datonan.
Protekshon di bo informashon
- Ora bo usa MCB Mobile, bo kuentanan ta protehá mediante kriptografia di 128 bit, meskos ku na Online Banking.
- Pa bo login na MCB Mobile, bo ta usa e mesun Usuario i Kódigo di Akseso (password) ku na MCB Online Banking.
- Ora bo login na MCB Mobile, semper nos ta pidibo duna nos outentikashon adishonal, por ehèmpel ku un e-Pass.
- MCB Mobile no ta warda informashon di kuenta personal riba smartphone i tablet. Pues, si un hende hòrta bo telefòn, bo kuenta di banko no ta den peliger.
Baha e Mobile App na un manera sigur
MCB su Mobile Apps ta disponibel solamente via Apple App Store i Google Play. Ora bo baha e Mobile App di MCB riba bo telefòn òf tablet, wak bon pa bo hasié solamente for di un di e sitionan di konfiansa akí i no for di niun otro fuente. Ademas, promé ku bo baha un app, paga tinu ken a trah’é. MCB lo no pidibo baha niun app ku no ta nos mes a desaroyá. No ‘root’ ni ‘jailbreak’ bo telefòn òf tablet (esta, no kita e restrikshon ku ta blòkia instalashon di sierto software) pa asina evitá e limitashonnan ku bo kompania di telekomunikashon òf e fabrikante di bo aparato a fiha. Si bo hasi esei, e medidanan di protekshon instalá riba bo aparato pa defend’é kontra e peligernan ku ta eksistí lo no funshoná mas.


text:
Porfin por selebrá 10 di òktober, dia di Outonomia di Kòrsou.
Porfin por selebrá 10 di òktober, dia di Outonomia di Kòrsou.
Ku plaser frakshon di PAR a tuma nota ku Minister President Rhuggenaath i Minister di Enseñansa Alcala Walle a proklamá i ratifiká e fecha di 10 di òktober komo dia di Outonomia di Kòrsou. I alabes ta hasiendo e trabounan pa selebrá e fecha aki en grande.
Ta frakshon di PAR su konvikshon ku den kuadro di selebrashon di nos Identidat Nashonal, pone enfasis riba nos outonomia ta un paso importante pa fortalesé nos komunidat. Segun statuto di Reino Hulandes, komo Pais Outónomo den Reino, Pais Kòrsou por reglá maneho interno di forma independiente for di e otro Paisnan den Reino. Asina mes dunando espasio tambe pa kolaborashon ekstenso ku paisnan den Reino Hulandes i otronan.
Na 10-10-10 Kòrsou a laga atras e konstelashon di Antiyas Hulandes. Konservando lasonan di hermandat i fraternidat ku kada un di e paisnan aki. E laso nan historiko i familiar ku Kòrsou konosé ku Bonaire, St. Maarten, Saba i St. Eustatius nunka lo no disparsé. Al kontrario den e orden hurídiko nobo di Pais Kòrsou por fortifiká e lasonan aki aun mas. Areanan ekonómiko, sosial, kultural i turístiko ta algun ku lo por desaroyá mas den profundidat.
Segun frakson di PAR nasementu di Kòrsou a kuminsá ku su retonan. Ta di lamentá ku e gobiernu en turno no a sa di hasi uso di e oportunidat ku Pais Kòrsou a nase ku n’é. Asina aki stankando nos desaroyo. Tambe nan a faya di duna e fecha di 10 di òktober su luga meresí.
Ku e proklamashon di gabinete Rhuggenaath ku dia 10 di òktober ta dia di Outonomia di Kòrsou realmente nos por selebrá aun mas nos identidat komo Yu di Kòrsou, esaki banda di tur e otro simbolonan di identidat ku Pais Kòrsou ta konosé manera entre otro nos himno i bandera.
Tambe frakshon di PAR ta aploudí ku a dekretá e dia di 10 di òktober un dia liber di komersio, pa asina por garantisá ku tur suidadano ta liber pa gosa di e dia. Frakshon di PAR ta invitá un i tur pa nos ban selebrá nos simbolo nan di identidat nashonal, asina aki hasiendo Kòrsou grandi, ku e speransa di union i pas.


text:
ARUBA E PAIS CU MENOS BUROCRACIA DEN CARIBE
“Economisch Bureau Amsterdam hunto cu Sofiris a publica cu Aruba tin e miho clima di inversion den Caribe. Apenas 3 aña den gobierno, Gabinete Wever-Croes a elimina hopi red tape pa mehora e clima di inversion. Imagina bo 4 aña mas!”, to loke Prome Minister Evelyn Wever-Croes a expresa diamarsmainta despues di a lesa e publicacion di Economisch Bureau Amsterdam.
Aruba tin e miho clima di inversion atractivo den Caribe. Especialmente e apertura di economia, e nivel di prosperidad y e fortalesa di institutonan ta contribui na e score halto di 71.1 di Caribbean Investment Climate Index (CICI) di e paisnanden region. Paisnan cu tambe ta inclui den e evaluacion aki ta entre otro; Bahama, Greneda, Sint Lucia, Corsou, Antigua y Bermuda, Puerto Rico, Saint Kits & Nevis, Dominica, Barbados, Republica Dominicano, Jamaica, Saint Vincent & Grenadines, Trinidad & Tobago, Cuba y Haiti. Corsou tin un score di 56.3 y ta na di 5 luga den e evaluacion mientras cu e score di mas abou ta di Haiti cu 26.5.
“Esaki ta resultado di determinacion y vision, resultado di trabou duro di un ekipo grandi di persona cu ta trahando ribarecuperacion economico di nos pais. Nos no ta ainda camindacu nos mester ta, pero nos ta riba e bon caminda”, PromeMinister Evelyn Wever-Croes a expresa.


text:
Kralendijk, 26 di ougùstùs 2021. – Awe mardugá a surgi un interupshon di koriente na Nikiboko Nort. E interupshon di koriente a keda okashoná pa un problema tékniko ku a afektá nos ret di alto tenshon den besindario di
Nikiboko. Pa e motibu aki WEB ta hasiendo trabounan di reparashon i ta kalkulá ku
esakinan lo dura aproksimadamente dos dia. Durante di e trabounan aki klientenan di WEB lo keda suministrá di koriente temporalmente pa medio di generator. Den konekshon ku e trabounan ku mester tuma lugá Kaya Mòfi lo ta sera den ambos direkshon. WEB ta konfia ku pueblo tin komprenshon pa e situashon.
TRABOUNAN DI REPARASHON URGENTE DI ELEKTRISIDAT DAJWEPS 26 I DJABIÈRNÈ 27 DI OUGUSTUS 2021
Kralendijk, 26 di ougùstùs 2021. – Awe mardugá a surgi un interupshon di koriente na Nikiboko Nort. E interupshon di koriente a keda okashoná pa un problema tékniko ku a afektá nos ret di alto tenshon den besindario di


text:
Campeonato di Arubaanse Voetbal Bond 2016-2017 ta den full swing. Diasabra anochi tabata tin un wega entre SV Britannia Damas y e team di Sint Maarten FC Oualichi. AVB ta bin trahando riba e proyecto aki pa varios luna caba y porfin a concretisa esaki.
Ing. Richard Dijkhoff, presidente di AVB a duna di conoce cu nan tabata tin contacto cu Sint Maarten y nan tabata interesa pa bin haci un wega di exibicion/fogeo na Aruba. Mirando cu ta hibando un campaña pa futbol femenino, esaki a pas precies cu loke AVB ta haciendo y kier haci pa futbol femino.Siman pasa AVB a haya confirmacion di Sint Maarten cu nan lo tabata viahando pa Aruba y esaki a trece un reto grandi cu ne pasobra AVB a haya un siman pa regla e wega y a haya SV Britannia pa hunga un wega tambe. Esey ta e rumbo cu AVB kier pa e futbol femenino na Aruba, ing. Dijkhoff a señala.
Pa hopi aña futbol femenino no a ricibi e atencion cu e merece (a wordo neglisha) y e aña aki a tuma e descion cu esaki lo mester ta diferente. E promer stap den e proceso aki ta concientiza comunidad riba futbol pero tambe futbol femenino.
Ta trahando conhuntamente cu Minister di Deported dr. Alex Schwengle y cu Minister di Enseñanza Michelle Hooyboer Winklaar riba e parti aki. Atencion cu AVB ta duna na e futbol femenino a cuminza cu e stapnan pa bay dilanti.
Den Caribe, futbol masculino tin un gap hopi grandi door cu otro paisnan, manera Mexico, USA, Panama etc. ta hopi avanza y nos no por competi cu nan. Den futbol femenino esaki ta mas facil pa motibo cu e gap no ta grandi. “Si nos cuminza awe, den un lapso di 5 aña, mi ta kere cu Aruba por haci un bon papel den Caribe pa locual ta trata futbol femenino”, e presidente di AVB a indica.
Cu e wega aki contra Sint Maarten, ta e prome stap pa por logra hopi mas ariba e tereno aki, el a agrega.
Banda di esaki, Jean Pierre Vingal, Head Coach di e team di SV Britannia Damas a duna di conoce cu e wega aki tabata un tiki inespera. Nan tabata tin un luna pa un luna y mey ta train pa e campeonato regular cu nan tin y a wordo sorpresa cu e peticion.
SV Britannia Damas ta un team cu ta existi basta tempo caba y ta participando den e Campeonato di AVB. Hopi di e hungadornan cu actualmente ta militando den e equipo aki ta hungadornan cu a cuminsa practica futbol for di 9 of 10 aña y nan a keda desaroya nan mes futbolisticamente. Tambe tin algun hungador nobo cu ta bezig ta yuda nan cu nan nivelacion. “Ta un team hopi uni cu ta hungando cu otro pa basta tempo caba”, a señala.
Sra. Alexandra den Ouden ta un di e miembronan di e directiva di Women Soccer Association y tambe coach di e team U-12 di Sint Maarten. Door di un iniciativa pa fomenta futbol cerca hende muher, awendia Sint Maarten tin 5 club di hende muher cu ta participa den e Campeonato na e isla aki.
Nan filosofia ta pa introduci futbol cerca hende muher pa medio di diferente actividad manera clinicanan, camps, y pa mustra nan cu futbol no ta pa hende homber so y pesey a traha diferente division, entre nan U-9, U12, U-18, den Ouden a indica.


text:
All posts tagged "Copa ABC"
-
Nacional a gana Vesta 3-2, consagrando como campeon ABC Cup 2019, momento grandi pa futbol di Aruba
Nacional mester a bataya FC Vesta, e campeon di Corsow, pa mas cu 120 minuut p’asina titula campeon di e torneo...
-
Nacional ta finalista di ABC Cup 2019, Aruba ta presente den final contra FC Vesta di Corsow.
E Dragon nan di Nacional ta den final di Copa ABC 2019 despues di a gana e campeon di Aruba, RCA,...
-
Deseonan di pronto recuperacion pa Walter Bennet di RCA
Casi na final di e partido di RCA contra Scherpenheuvel den ABC Cup unda e Tricolor a gana 4-1, tabatin un...
-
RCA a derota Scherpenheuvel den tempo extra den un partido dramatico pa inicia ABC Cup
RCA, e flamante campeon di Aruba no ta aheno na drama, riba e anochi aki tabatin mester di hopi curason y...


text:
Bon dia, Boneiru
E talkshow mas skucha na Boneiru
djaluna pa djabièrnè 8’or di mainta, ku ripitishon 7’or di anochi
18 oktober 2021 invitado:
Curvin George i Zulay Lau di ZJCN
Mandamentu di pashent Hulanda
19 oktober 2021 invitado:
dr. Theo Braeken i zr. Barbara Statie
Mandamentu di pashent Hulanda
20 oktober 2021 invitado:
Clark Abraham
líder di frakshon di Partido Demokrat
Programa
Oportunidad pa skucha un programa un biaha mas
of tira un bista riba nos programashon
Puntrami 18 oktober
Mangusa 12 oktober
Bon uso di papiamentu 12 oktober
Mei ora pa bo salu 16 oktober
Nos yunan 16 oktober
Di nan pa nos 16 oktober
Felis siman 17 oktober
Djaluna pa Djabièrnè
06.30 Lanta kanta ku alegria (programa pa mucha)
06:45 Notisia Mainta
07:05 Musika
08:00 Bondia Boneiru - Bubui Cecilia
09:00 Musika - DJ Tuli
*Djabièrnè: Ripitishon Puntrami
09:30 *Djamars: Mangusa
10:05 Musika - Mientje Cecilia
12:00 Notisia Merdia
01:00 *Djamars: Bon uso di papiamentu - Arthur Sealy
*Djaweps: Ripitishon Bon uso di papiamentu
01:30 Musika - DJ Tuli
05:00 Notisia Atardi
05:25 Musika
05:30 *Djaluna: Puntrami - Curvin George
*Djamars: Ripitshon Mei ora pa bo salu
06:00 Slam Jam - Raynel Cecilia
07:00 Ripitishon Bondia Boneiru
08:00 Musika
Notisia Bon FM ta presentá pa
Bubui Cecilia i Francis Cecilia.
Djasabra
08:00 Notisia Mainta
08:15 Musika
09:00 Mei ora pa bo salu - Dr. Giovanni Frans
09:30 Nos yunan - Sentro pa Hubentut i Famia
10:00 Musika - DJ Tuli
12:00 Notisia Merdia
12:45 Musika
05:00 Di nan pa Nos - Arthur,Feliz i Ubaldo
06:00 Un pagina di rekuerdo - Claudette Domacasse
08:00 Musika
Djadumingu
10:00 Salsa y Mas - DJ Tuli
12:00 Musika
04.00 Laso Direkto ku Dios
04.30 Musika
05:15 Nos Fe Kristian - Iglesia Katoliko
05.45 Musika
08:00 Felis Siman
09:00 Musika
Di djaluna pa djabièrnè 10or i 11or di mainta i 2or, 3or
i 4or di atardi por skucha e boletin di kada ora.
BON F.M. 102.7 ta un emisora di radio di Boneiru for di 1995.
Dia 6 di sèptèmber 1995 e emisora aki a kuminsa ofisialmente ku su transmishonnan.
Ta trata aki di un emisora ku ta duna informashon den boletinnan di notisia i otro programanan informativo.
E emisora aki ta ofrese su oyentenan un selekshon di bon musika ku un variashon den
musika antiano, karibense, latino-amerikano i merikano.
- - -
Kada dia nos ta hasi esfuerso pa Boneiru tin
un BON radio, pa asina kumpli ku nos meta i nos nòmber.
Bon FM 102.7
Nos ofisina di studionan ta situa na Kaya Irlanda 11
Por tuma kontakta ku nos via telefon: Ofisina 717 2102 / Studio 717 3102
Òf via e-mail: bonfm@hotmail.com


text:
BÈRDÈ
Bèrdè kiermen na promé lugá ku den e bario tin hopi palu i mata. E áreanan di paseo i rekogida di awa lo ta e áreanan bèrdè públiko mas importante, naturalmente pasó den e áreanan aki tin sufisiente awa.
Ku e terminología 'Bèrdè' nos kier men tambe durabilidat, lokual kier men ku algu ta keda kumpli ku e eksigenshanan nesesario. Ku e ekspreshon 'un bario bèrdè' nos kiermen pues ku lo ta un bario ku aki hopi aña ainda lo keda konsiderá komo un kaminda di biba bon i agradabel.
Durabilidat kier men tambe ku ta pensa den materialnan duradero, konstruí konsiente ku energia i klima, anto hasi uso di e sirkunstansianan natural.
Durabilidat no ta logra solamente ku uso di material adekuá, pero voral tambe door di un bon balansa den bario. Integralidat ta na promá luga pa yega na un bario duradero. Integralidat kier men ku diferente gruponan di nos komunidat por biba huntu na un manera atraktivo i trankilo. Esei ta logra dor di ofresé un kantidat grandi di tipo di kas ku ta varia den arkitektura i preisnan di kas i ta kuadra ku e nesesidatnan di e habitantenan nobo (i eksistente).
Segun FKP su filosofia un bario mester duna espasio pa un komunidat establesé su mes i no e individuo so o un famia su so. E integralidat di e komunidat ta pone ku e bario lo tin un karakter integral tambe. Integral kiermen tambe ku tin espasio pa rekreá i traha, mirando ku esakinan ta pertenesé na e konsepto 'biba'.
Un otro aspekto di durabelidat ta e koherensia espasial tantu den e bario mes komo entre Wechi ku e barionan ku ta rondon'e. E habitante i e bishitante mester por orientá nan mes den e bario i mester por identifiká nan mes ku nan bisendario asina ku nan tin un propio identidat i orguyo pa nan pida kaya o pida bario.


text:
BISHITA DI PROME MINISTER NA FAITH REVIVAL SCHOOL
Diamars 16 di maart, mainta tempran Prome Minister Evelyn Wever-Croes hunto cu colega Minister Xiomara Maduro y Parlamentario Darlene Erasmus a bishita Faith Revival School na Rooi Afo en conexion cu celebracion di 45 aña di Dia di Himno y Bandera. E tabata un mainta cultural sumamente bunita na unda e muchanan a canta, baila, recita poesia y haci oracion. E mandatarionan presente tabata emociona cu e bunita presentacion y impreciona di e manera cu e scol aki ta prepara e alumnonan pa cu e dia tan special aki.
Premier Wever-Croes na su turno a duna un discurso cortico y a conta y intercambia storia di nos Himno y nos Bandera cu e alumnonan. Impresionante pa sa con bon nos muchanan sa e historia aki. Prome Minister a felicita cada alumno pa nan bunita presentacion y gradici e directora y docentenan pa nan esfuerso y dedicacion den siña y prepara e muchanan pa cu Aruba su dia nacional.
Minister Xiomara Maduro tambe a duna su discurso cortico na unda el a splica e muchanan riba e importancia di e dia aki pa cu hisamento di bandera, cantamento di e himno Aruba Dushi Tera y e conservacion di nos dushi Papiamento y con importante e ta pa nos no lag’e bay perdi. Tambe e titular di Cultura a conta e muchanan di e dushi cumindanan criyoyo cu nan por come riba e dia aki y corda nan cu no ta tira sushi riba caminda.
“Mi ta admira cu nos scolnan ta pone asina tanto tempo pa haci un bunita celebracion asina pa eleva nos himno y nosbandera. Danki na e maestronan pa a tuma tempo pa siña nan klas e historia di nos Himno y Bandera”, Prome Minister Evelyn Wever-Croes a expresa.
Dia 18 di maart, Aruba ta celebra un di e logronan grandi di Betico, of cu Betico a contribui na nan grandemente, esta nosHimno y nos Bandera, simbolonan di union y identidad di un pais. Tambe e hecho cu awe Aruba tin su propio gobierno, supropio ministernan, su propio Parlamento, su propio moneda. Y tur esaki a inculca e sentimento di orguyo den nosArubanonan. Gobierno su meta ta pa e historia aki hamaswordo lubida.


text:
Tag Archives: cuenta anual
Relato Anual di SVb 2019
E relato anual di SVb su fondonan pa aña 2019 a keda cla. Nos accountant a entrega na SVb e cuentanan anual oficialmente y esaki a wordo entrega na Minister di Turismo, Salud Publico y Deporte, den cumplimento di articulo 16, inciso 2 di nos ley di Banco di Seguro Social. E relato anual ta… Mas Informacion
Relato Anual di SVb 2018
E relato anual di SVb su fondonan pa aña 2018 a keda cla. Nos accountant a entrega na SVb e cuentanan anual oficialmente y esaki a wordo entrega na Minister di Turismo, Salud Publico y Deporte, den cumplimento di articulo 16, inciso 2 di nos ley di Banco di Seguro Social. Esaki ta prome relato… Mas Informacion
Cuentanan Anual (Jaarrekening) di SVb 2017
E cuentanan anual di SVb su fondonan pa aña 2017 a keda cla. Nos accountant a entrega na SVb e cuentanan anual oficialmente y esaki a wordo entrega na Minister di Turismo, Salud Publico y Deporte, den cumplimento di articulo 16, inciso 2 di nos ley di Banco di Seguro Social. Esaki ta prome cuentanan… Mas Informacion
Cuentanan Anual (Jaarrekening) di SVb 2016
E cuentanan anual di SVb su fondonan pa aña 2016 recien a keda cla. SVb ta produci Cuentanan Anual di tur su fondonan: SVb – Jaarrekening 2016 – AOV, AWW, Schommelfonds SVb – Jaarrekening 2016 – DAD SVb – Jaarrekening 2016 – Cessantia SVb – Jaarrekening 2016 – SVb Administratie SVb – Jaarrekening 2016 –… Mas Informacion


text:
Tag Archives: fepo
Siman di Kibra Silencio cu Quota Club
E siman aki entrante dia 21 te cu 26 di september ta e siman di Kibra Silencio, organisa pa Quota Club. Pa e di 5 aña consecutivo SVb ta duna full su cooperacion pa cu e siman importante aki. Durante e siman aki tur esnan interesa por laga test su oido por nada na FEPO, SVb, Oduber & Kan y tambe Aruba Hearing Institute.
Como cu bo oido ta sumamente importante pa bo salud SVb ta contento pa por aporta na e siman aki. SVb su ekipo pa haci test di oido henter e siman aki ta disponibel pa haci test di oido na sucursal di San Nicolas. Ta ricibi e resultadonan dibiaha despues di e test. Esnan cu kier haci test na un luga cu porta ta mas cerca di cas tambe por haci e test aki na FEPO, na Aruba Hearing Institue y na Oduber & Kan. Por yama e siguiente numbernan aki pa traha un cita y haci e test:
- SVb: 527 2732
- FEPO: 583 1016
- Oduber & Kan: 582 4719
- Aruba Hearing Institute: 587 8885
E aña aki Quota Club tabata tin e honor di por a ricibi Claudius Philips y DJ Nutzbeatz como invitado special. Pa e profesion di dos personanan aki nan oido ta sumamente importante pues pa e motibo aki nan ta duna apoyo na e siman aki di Quota Club, pa cual tambe ambos persona a haci e prome testnan di oido durante e siman aki.


text:
WILLEMSTAD – Si promé ku 30 di mei 1969 tabatin hopi abuso laboral ta tuma lugá, despues di e fecha aki e situashon a drecha temporalmente pero gradualmente e situashon di inhustisia laboral a bolbe lanta kabes. Esaki no opstante tur e leinan laboral ku a bini na vigor despues di 30 di mei. Asina eks sindikalista Roque Koeijers ta konkluí.
Eks sindikalista Ricardo Isebia ku tabata forma parti di e direktiva di PWFC na 1969 i eks minister di Labor Rufus McWilliam ta koinsidí ku e lucha di 30 di mei no a trese masha kambio riba e tereno laboral. E kambio di mas visibel ku a tuma lugá ta ku hendenan di koló a kuminsá haña mas rekonosementu i por a okupá puestonan haltu den gobièrnu. McWilliam ta kontentu ku e logro aki pero ta haña ku nos a faya dor di no a tene sufisientemente kuenta ku e parti di kapasidat di un persona pa por okupá sierto funshon.
Un reportahe di José Manuel Dias
Komo abogado spesialisá riba tereno di labor Koeijers a konstatá ku aktualmente ta eksistí e mesun kondishonnan ku a kondusí na e lantamentu ku a tuma lugá 30 di mei 1969. “Basa riba esaki ami si ta kere ku lo bini un revolushon, mi ta sintié”, Koeijers a pronostiká. Ricardo Isebia huntu ku Roque Koeijers ta un di e poko sindikalistanan protagonista di e marcha di protesta di 30 di mei ku te ainda ta na bida.
Por a evitá
Isebia ta kulpa gobièrnu di e tempu ei liderá pa Ciro Kroon di partido Demokraat pa tur e destrukshonnan ku a tuma lugá den nos sentro di siudat. Segun Isebia gobièrnu a faya barbaramente dor di no a dekretá un periodo di fria kabes na momentu ku e negosiashonnan entre Shell i e sindikatonan a yega na un impase i kaminda por a premirá ku kos lo a sali for di man. “Si gobièrnu lo a dekretá un periodo di fria kabes lo por a evitá tur e disturbionan di 30 di mei” Isebia ta enfatisá.
Outor: José Manuel Dias


text:
Minister Steven Croes a bishita e sentral di sindikatonan ku ta representá trahadónan públiko pa asina sera konosí i risibí informashon.
Willemstad, 22 yanüari 2021
Minister Croes durante di su bishita a sera konosí ku e miembronan di e respektivo sindikatonan representá den e sentral di sindikatonan ku ta un partido den e plataforma “Centraal Georganiseerd Overleg in Ambtenarenzaken (CGOA) i tambe pa duna un inisio na e trabounan preparativo pa e inougurashon di e plataforma di “Sectoraal Georganiseerd Overleg in Ambtenarenzaken” pa e ministerio di enseñansa.
E sindikato ku ta representá trahadónan den enseñansa kual ta SITEK a duna un kompilashon di algun tópiko ku lo mester wòrdu trata den e “Sectoraal Georganiseerd Overleg in Ambtenarenzaken”.
Minister tambe a rekonosé ku e tópikonan trese dilanti mester di atenshon i a bisa ku e lo hasi su máksimo esfuerso pa asina e trabounan den “Sectoraal Georganiseerd Overleg in Ambtenarenzaken” kuminsá pronto.
Riba e potrèt Minister Croes huntu ku e representantenan di e sentral di sindikatonan.


text:
ORANJESTAD, Aruba: Diabierna dia 13 di October e Paranda di Balashi a inicia hunto cu e apertura di Na Drempel di Fin di Aña y pa 10 siman largo e bandanan Grupo di Betico y Rincon Boyz lo ta tocando na diferente luga. Diabierna awo 20 di October ta e di dos siman cu Paranda di Balashi ta continua na Mangel Halto.
E anochi aki Rincon Boyz y Metropolis lo ta poniendo ambiente na Mangel Halto pa tur hende. Lo bay tin prijs special e anochi aki riba productonan di Balashi. Asina ta yega na Mangel Halto pa 7:00 PM diabierna awo y bin disfruta di e productonan di Balashi, pero tambe di e dushi ambiente di Rincon Boyz y Metropolis. Ban cuminsa prepara p’e temporada di Pasco y Aña Nobo.


text:
ULTIMO ORA.
BONEIRU.
KASO DI TIROTEO REGISTRA DEN BARIO DI NIKIBOKO.
HOMBER A KEDA HERIDA PA BALA.
Algu prome ku 8pm un kaso di tiroteo a keda registra na kaya kitara den e bario di nikiboko.
Te ahinda ta investigando kiko a pasa.
Segun bisinja nan diripiente nan a tende tiru y ora nan a sali bai wak pafo nan a mira un homber benta abou den balkon di su kas ta grita di dolo ya ku ela keda alkansa pa bala prosedente di arma di kandela.
Supuestamente un of mas persona lo mester a pasa los tiru dirigi riba e homber di insial J.J. ku ta biba na kaya kitara na nikiboko.
Kiko a pasa na e momentu nan aki ta wordu investiga.
Polis a sera e aria pa kuminsa ku e investigashon.
A transporta e homber ku urgensha pa hospital pa tratamentu mediko.
Su situashon ta di atenshon.
FUENTE:AIMED AYUBI.
NOTISIA KU BO POR KONFIA.


text:
Durante di kòntròl riba kumplimentu ku toke di keda riba djasabra 17 di aprel, a detené un hòmber di inisial R.S. en konekshon ku violashon di Lei di Arma BES. Durante su detenshon dos dama a bin intervení. A detené e dama di inisial C.S. pa maltrato di un agente polisial i intento di asesinato komo ku ela manda outo riba e agentenan polisial presente. E dama S.N. a detené pa menasa. Durante e detenshon a lòs algun tiru di atvertensia.
Tur esaki a sosode den e bario di Antriol.
FUENTE:KPCN/LIVE FM.
NOTISIA KU BO POR KONFIA.


text:
Weekend pasa militarnan Hulandes tabata comprometi den iregularidad nan den area di divertision aki na Aruba. Defensa Hulandes ta lamente profundamente e comportasion di esnan conserni i ta desaproba esaki totalmente. E comportasion encuestion ta totalmente lo contrario di profesionalidad, integridad i un bon ehempel cu ta wordo spera di un militar den su function.
Defensa Hulandes tin militarnan permanente presente ariba e isla di Aruba, ubica na e base militar, Marinierskazerne Savaneta. Banda di esaki, tambe tin unidad nan for di Hulanda cu regularmente ta bishita e area den Caribe pa entrenamento i ehercicio. Defensa Hulandes ta para pa e bon comportasion di su trahadonan i ta pone enfasis ariba e function ehemplar den communidad, cu cada un di su trahadonan ta eherce.
Kico a pasa?
Diasabra anochi, den area di divertision, un grupo di militar a presenta i comporta nan mes di tal manera cu ta wordo desaproba. Posiblemente asta hecho nan cu ta castigabel. Esnan di Marechaussee a start un investigasion pa posibel acto nan castigabel i abase di e resultado lo of lo no detene mas personanan. Te na e momentonan aki tin un (1) persona deteni ariba sospecho di hecho nan castigabel.
Defensa Hulandes ta den espera di e resultado di e investigacion andando di parti Marechaussee, i abase di esaki lo tuma mas medida pa cu e caso aki.


text:
Avenida Milo Croes – Dialuna anochi den careda di 7’or pasa un boksmento ta sosode ariba crusada di ex Kooyman
Un Jeep Wrangler biniendo di Awakatistraat ta subi e crusada di Avendida Milo Croes y dal contra e auto blanco BYD biniendo di pariba.
Debi e impacto e ta manda e auto bente otro banda di caminda.
Un dama den e BYD a resulta levemente herida. Despues di warda un rato polis ta wordo notifica cu na e momento ey no tin ambulance disponibel.
E dama a keda di bay dokter ariba su propio forsa.


text:
PHILIPSBURG – E kampaña pa elekshonnan di 26 di sèptèmber a kuminsá ku postulashon di kandidato i ekspreshon di sosten pa e partidonan ku no a kue niun asiento den elekshonnan di 2014.
Un partido a kai afó – un kombinashon di tres partido ku huntu tabatin solamente tres kandidato riba lista – pasobra nan no a haña sufisiente firma. Hope di Mercedes van der Waals-Wyatt a keda na 66 firma, leu bou di e kantidat di 146 ku mester – 1 porshento di e kantidat di voto bálido den elekshon di 2014.
Konvensé
Partido kristian di Wycliffw Smith si a logra esaki ku 221 firma. Benjamin Ortega su St. Maarten Development Movement (SDM) ku 191 tambe a alkansá. Gracita Arrindell su People’s Progressive Alliance PPA ku 165 firma i One St. Maarten People Party ku 150 firma tur dos tambe por partisipá.
Djaluna tur e partidonan a entregá nan lista di kandidato serka Jason Rogers, presidente di Sentro Elektoral Sentral. Theo Heyliger su UP, Frans Richardson su USP, promé minister William Marlin su NA i presidente di parlamento Sarah Wescot-Williams su DP tur lo t’ei riba 26 di sèptèmber. E partidonan ku a kue asiento kaba na 2014 no tin nodi di sostené nan lista ku 146 firma.
Sentro Elektoral Sentral ta investigá e listanan di kandidato den un reunion será riba djabièrnè. Djaluna e ofisina lo laga e partidonan sa si tur kos ta na òrdu.
123 kandidato
Na tur e ocho partidonan a trese 123 kandidato dilanti; esei ta 40 porshento mas haltu ku e kantidat di kandidato ku a partisipá na elekshonnan na 2014.
Tin 22,302 votadó registra. Si meskos ku na 2014 e asistensia keda pega na 70 porshento esaki ke men ku lo tin 15,611 voto i ku pa gana un asiento mester di 1,041 voto.
Outor Hilbert Haar


text:
Kamilah Dammers-Naddall
-
Barranquilla2018
Trios di Bowling Damas ta conta di e weganan di Cali
Trio di Damas den Bowling, Thashaina Eliza Leandra Seraus, Kamilah Dammers-Naddall y Jeadine Luidens ta conta di nan wega di…Read More »
-
Barranquilla2018
Competencia di Trios Damas a sigi na Cali
Despues cu Thashania Seraus a ricibi su medaya di Oro na Cali, e weganan di Trios a sigi na e…Read More »
-
Barranquilla2018
Dammers y Seraus ta keda cortico pa medaya na Cali
Entrevista cu Kamilah Dammers-Naddall y Thashaina Eliza Leandra Seraus. Nan ta conta di e wega di Doubles caminda nan a…Read More »
-
Barranquilla2018
Kamilah y Thashaina ta keda cortico pa un medaya
Kamilah Dammers-Naddall y Thashaina Seraus ta keda cortico pa un medaya mas pa Aruba. Diabierna anochi den e compleho di…Read More »
-
Cochabamba
Medayistanan ta bek
Nos medayistanan di bowling a regresa cas bek. Algun rato pasa nos medayistanan Thashaina Seraus y Kamilah Dammers- Naddall hunto…Read More »
-
Cochabamba
Bowling ta clasifica pa Lima2019
Bolicheronan Kamilah Dammers-Naddall y Thashaina Seraus oficialmente clasifica pa e Weganan Panamericano Lima 2019 na Lima, Peru. Cu a dos…Read More »
-
Cochabamba
Kamilah y Thashaina den e gran final
Kamilah Dammers-Naddall y Thashaina Seraus lo ta maƱan den e gran final di bowling den e XI Juegos Suramericanos Cochabamba…Read More »
-
Cochabamba
MEDAYA di PLATA pa ARUBA
MEDAYA di PLATA pa ARUBA den e Weganan Sur Americano(ODESUR) na La Paz, Bolivia. Kamilah Dammers y Thashaina Seraus ta…Read More »
-
Cochabamba
Aruba cla pa bataya na Cochabamba
Bolicheronan Kamilah Dammers-Naddall y Thashaina Seraus ta cla pa bataya pa medaya den e XI Juegos Suramericanos Cochabamba 2018. Diadomingo…Read More »


text:
ORANJESTAD – Durante conferencia di prensa di Gobierno di Aruba dialuna mainta, Minister Endy Croes encarga cu Enseñansa y Deporte, a elabora riba e trabounan haci durante e prome dianan desde cu a asumi e responsabilidad di e carteranan menciona. Den cuadro di esaki Minsiter Croes a menciona varios reto cu tin den enseñansa cual ya a cuminsa atende cu nan door di scucha esnan concerni pa yega na un solucion.
“Como Minister di Gabinete Wever – Croes 2 mi lo percura pa scucha tur stakeholder, analisa e dolornan y saca e punto di prioridad den e field aki. Mi ta kere cu si tin e boluntad di tur partido y nos tur kier e mesun meta, nos lo por logra esaki pa e causa comun,’ Minister encarga cu enseñansa Endy Croes a inicia.
Resumen e prome 4 dianan di trabou:
Durante e prome dianan di trabou, Minister Croes a reuni cu diferente stakeholder entre otro sindicato Simar, Directie Onderwijs, Dienst Inspectie van het Onderwijs Aruba, Universidad di Aruba y Colegio EPI (reunionnan cu mas stakeholder lo continua). Durante e reunionnan, un cantidad di reto/ problemanan pa resolve a bin padilanti cu sigur lo haya oido den e maneho di Minister Croes. Algun di e retonan aki ta entre otro:
E dilemma di Zweminstructeur: Minister Croes a contact DRH caba y e siman aki lo haya e conseho final di DRH pa despues sinta bek cu e sindicatonan corespontiente y of representantenan pa haci proposicionnan pa trata di tur manera regla e proximo pago di otro luna y tur por keda contento y satisfecho.
E werksters di SKOA: Minister Croes a indica cu e siman aki lo reuni cu SKOA pa scucha nan banda y bin cu proposicion pa forma un comision y den 30 dia bin cu un solucion structural. A cuminsa haya e sentimento di e problematica aki y ta comprondiendo esaki. Minister Croes ta kere cu un comision di 5 persona representa door di SKOA, di ministerio (expertonan huridico/financiero), financien y experto externo, lo por yuda resolve e problematica aki. Lo pidi nan pa den 30 dia repasa e leynan, vonnis y Ministerraadbesluiten pa bin cu conclusion un conseho final pa asina na un manera elegante, yega na proposicionnan sostenibel y atende cu e poblema aki.
OAA, Openbaare Avondleergang Aruba: Pronto lo cuminsa cu un seccion tambe pa atende cu e problematica aki na unda tambe tin poco duda eyden. E minister ta indica cu ya ta wardando algun conseho pa asina pronto yama e grupo aki aden pa tuma algun decision corecto, structuralmente pa por resolve esaki tambe.
35 alumno di EPB: Un otro problematica cu recientemente a presenta ta cu tin 35 alumno cu no por a cuminsa scol na EPB te cu aworaki pa motibo cu no tin fondo disponibel pa maestronan por duna y habri extra klas y extra les. E titular encarga cu Enseñasa a indica cu ya caba a pidi begrotingscoordinator pa sondea den e propio presupuesto cu a e minister saliente a laga atras. A scucha cu e posibilidadnan tey y cu probablemente e siman aki lo anuncia y yega na acuerdo cu e stichting pa pone e fondonan aki disponibel, habri e klasnan pa muchanan bay scol (e ley ta riba mesa y mster percura pa e recursonan).
Samenwerkingsprotocol: Minister Croes a duna di conoce cu a caba di encontra otro problema cual ta esun cu hospital a kirba nan ‘samenwerkingsprotocol’ cu EPI. Mesora e minister a busca informacion pa e ta na haltura di e problematica y a papia cu Minister di Salubridad, Dangui Oduber pa pronto sinta y busca un solucion lihe pa esaki tambe.
Parti di infrastructura di scolnan: Esaki tambe ta keda un reto pa locual ta fondonan pa mantencion di edificionan. Tin listanan di prioridad di diferente scol y cual lo tin atencion pa asina cu cuminsa cu e trayecto pa presupuesto 2022. E ora ey lo percura pa hinca ideanan y fondonan necesario.
“Obhetivo y vision di Gabinete Wever – Croes 2 ta pa soluciona problema. Kisas no ta tur por soluciona mes rapido, pero sigur mi deseo y empeño ta pa soluciona mas tanto posibel y di a manera ey ta crea e espacio pa e trankilidad y paz cu ta buscando pa por Goberna miho pa henter comunidad.


text:
Dos detenshon pa violashon lei di arma di kandela i lei di opio.
KOMUNIKADO DI PRENSA 155 / 2020
16 aprel 2020
Dos detenshon pa violashon lei di arma di kandela i lei di opio.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 15 di aprel 2020, durante di kontrol di un unidat di mantenshon di òrdu públiko, a
detené dos sospechoso relashoná ku violashon di lei di opio i di arma di kandela.
Alrededor di 21.20’or, e unidat ku tabata patruya den Kaya Timbal, a topa un vehíkulo den
kua tabatin dos okupante.
Durante kontrol di e vehíkulo aki, e agentenan a bin topa den e outo un kantidat di droga i
tambe un arma di kandela.
A konfiská e droga i e arma i a detené e dos okupantenan, e hòmber sospechoso J.M. di 29
aña di edat i e dama L.D. di 25 aña di edat, ámbos nase na Kòrsou.
A presentá e duo dilanti di un fiskal ouksiliar ku a ordená su enkarselamentu pendiente di
mas investigashon.


text:
KRALENDIJK – Krusada Kaya Monseigneur Nieuwindt, Kaya Kamari i Kaya Maximiliana Rosario ta habri pa outomobilista. E krusada tabata un temporada será i awor e ta kla kompletamente remodela. Pa hopi aña e krusada aki tabata rekerí atenshon. Na diferente okashon vehíkulo tabata pasa di kaya Maximiliana Rosario i subi un di e otro kayanan den bario di Tera Kòrá sin pone atenshon. Awor a pone bòrchi, drecha e krusada di manera ku un vehíkulo ta obligá pa baha velosidat i tuma nota ku el a yega un krusada.
Trabòunan ku a tuma lugá: Kitamentu di asfalt, remplasá e fundeshi, ponementu di asfalt nobo i ehekushon di un krusada elevá di klenku.
Pues e krusada awor ta trahá ku klenku i tambe a drecha un parti di kaya Kamari ku asfalt nobo. Trabounan a wòrdu hasi pa Bonairiaanse Wegenbouw Maatschappij riba enkargo di Directie Ruimte & Ontwikkeling.
Riba potrèt e situashon di e krusada renobá.


text:
Boneiru só no por
Dos aña pasá diputado Kroon a anunsiá ku den un tèrmino kòrtiku lo kuminsá mira desaroyo en torno e kareteranan di Boneiru. Ta tin un plan di ehekushon kla i Hulanda lo a finansiá esaki. E plan di ehekushon 2019 – 2023 tabata menshoná renobashon di 27 kilometer di kaya, dividí den 38 diferente pida. Gastu total di e proyekto aki lo tabata $18.5 mion. Hulanda a transferí den 2019 un montante di $ 6.3 mion pa esaki.
Dos aña despues por nota ku solamente tres pida kaya di e plan a keda ehekutá. Un total di mas o menos un kilometer. Konforme e presupuesto ni $ 450 mil. Segun e plan a sobra 26 kilometer ainda pa ehekutá.
Resientemente OLB a anunsiá ku lo bai añadí mas kaya ku lo bai wòrdu renobá den e periodo te ku 2023. Pero en bes di mas lo bai ehekutá den e periodo te ku 2023 solamente 13 di e 38 pida kaya manera planeá anteriormente plus dos pida kaya nobo ku no tabata menshoná den e plan. Ku otro palabra no e 27 kilometer planeá sino solamente 11 kilometer asfalt.
Komunikashon en torno ehekushon di e kayanan ta inkompleto i inkonfiabel. Esaki ta dayino pa no solamente e diputado responsabel pero tambe pa e Kolegio Ehekutivo den su totalidat. Esaki a bira pió na momentu ku a informá pueblo ku mester bin sen for di Hulanda promé ku por kontinuá ku ehekushon di e plan. Serka e komunidat Boneriano esaki a kousa asombro i duda komo tal e deklarashon a wòrdu retirá.
En total Boneiru tin 212 kilometer kaya asfaltá di kual kasi tur ta den mal kondishon. Banda di esei tin 130 kilometer kaya di tera. Tambe den barionan nobo hopi kaya no ta asfaltá. OLB ta presentá awó un plan unda ta ilustrá ku pa aña 2023 un total di 11 kilometer lo ta renobá. Komunidat Boneriano lo keda humilde i semper kontentu ku esaki? Kuantu mas Konseho Insular tin aseptá e demostrashon di inkapasidat aki?
Boneiru so no por. Esaki den mas ku un okashon a keda demostrá. Renovashon di e kayanan aki na Boneiru ta un proyekto di 250 miyon dollar demasiado grandi pa un munisipio chikí
Pa años kaba Unkobon ta tratando di konvensé e mandatarionan di turno ku Boneiru su so no por. E solushon tei. Tin laga Hulanda, unda tin e material nesesario, e konosementu i e finansas, ehekutá e proyekto aki. Pueblo di Boneiru meresé esaki


text:
maud celaire
-
News
Maud y Dominique no ta logra medaya
Duo femenino Maud Celaire y Dominique Hopman no ta logra medaya di Brons y ta keda na di cuater lugar…Read More »
-
Uncategorized
Dia importante pa Aruba
Un dia importante pa Aruba den e deporte di Beach Tennis aki na Rosario Despues di 13 dia di competencia…Read More »
-
News
Maud cu Dominique a cuminsa na Rosario
Maud cu Dominique a enfrenta e equipo di Venezuela, Vallentina Carrero y Fabiola Beltran. Maud y Dominique a cuminsa aki…Read More »
-
News
Beach tennis ta sigi manjan
Beach tennis ta sigi manjan Manjan lo ta un otro dia di competencia pa e atletanan di Beach Tennis. Aksel…Read More »
-
News
Prome dia di competencia pa Duo Damas
Maud Celaire y Dominique Hopman ta conta di nan prome dia di competencia aki na Rosario. Maud Celaire y Dominique…Read More »
-
News
Maud y Dominique ta sigi
Maud Celaire y Dominique Hopman a enfrenta Maria Rivera y Francisca Gonzalez di Chile E duo di Beach Tennis femenino…Read More »
-
News
Maud a enfrenta Jessica
Maud Celaire a enfrenta Jessica Orselli di Argentina. Por a wak cu e contrincante di Maud tawata hopi fuerte y…Read More »
-
News
Maud ta cla pa inicia competencia
Despues di dos dia di entranamento Maud Celaire ta cla pa incia e competencia aki na Rosario#equipoaruba #rosario2019 Posted by…Read More »
-
News
Beach Tennis Femenino Rosario2019
Atletanan di Beach Tennis Maud Celaire y Dominque Hopman ta cla pa e weganan di Rosario2019.#equipoaruba #rosario2019 Posted by Comite…Read More »
-
News
Rosario2019 Beach Tennis Femenino
Duo di beach tennis femenino ta hopi contento di por representa Aruba den e Weganan di Playa Rosario 2019 E…Read More »


text: KRALENDIJK – Outomobilistanan ta pidi pa esnan konserní tuma nota di un buraku ku tin kantu di e krusada kaya Nikiboko Nort i kaya Thomas M. Marchena. Nèt na e krusada, e parti final di kaya Thomas M. Marchena, tin un buraku hundu na kantu. Momentu ku un shafer disidí ku e ta bai subi kaya Nikiboko Nort ku su vehíkulo, si e baha for di e kaya Thomas M. Marchena pa subi kaya Nikiboko Nort e ta kai den un buraku ku tur e konsekuensianan. Aparte ku e persona por kibra kos bou di su vehíkulo na e sitio, e kaminda tambe ta bai pèrdè forsa i kibra debí na e buraku. Djis un informashon pa tuma nota i drecha e situashon outomobilistanan ta pidi.


text:
UN GRUPO DI 12 A BAI KABA, I AWE 13 TA BAI BOU DI GUIA DI TURAN GOELOE
KRALENDIJK — Despues di a kaba nan estudio aki na Boneiru, e hobennan aki ta bai kuminsa ku un reto i bida nobo na Hulanda kaminda nan ta bai kontinua ku nan estudio mas avansá. Ya tin 12 hoben a bai kaba, i awe 13 ta bai bou di guia di turan goeloe kual ta un grupo ku ta yuda e hoben nan aki emigrá ora yega Hulanda. Diferente mayor, amigu i konosí nan tabata presenta pa tuma despedida. Naturalmente ta un momentu duru pa e mayornan laga nan yiu nan lòs. Pero sigur ta un etapa di bida nobo kaminda e hoben ta bai forma su bida i prepara su mes pa futuro karera komo profeshonal.
Nos ta desea nan tur klase di exito na Hulanda.
FUENTE: LIVE 99 FM


text:
21-2019 – KvK encuanto decision di salario minimo; Impacto y consecuencia di hisa e minimumloon por ta dañino pa comercio
Oranjestad – Camara di Comercio y Industria (KvK) a dirigi riba 3 december 2018 un carta na S. E. Minister di Asuntonan Social y Labor, sr. G.F. Croes pa alerta riba e preocupacion cu ta reina den sector priva encuanto e decision pa hisa e salario minimo.
Di e tempo ey caba KvK tabata pidi consideracion mirando cu no ta e momento mas apropia pa introduci un aumento di salario minimo. Sector priva a indica di no tin e capacidad financiero pa ofrece y yuda cubri e gastonan cu esaki lo trece cune. Hopi negoshi tin dificultad pa wanta cabes riba awa y esaki ta forma un peligro pa nan existencia of pa mantene e capacidad laboral.
Tin varios factor pakico KvK ta opina cu hisa salario minimo no ta e miho decision. Aruba ta den un region hopi competitivo cu ta capaz na ofrece miho prijs y cu salarionan relativamente mas abou compara cu Aruba. E imagen cu Aruba tin ta cu costo di bida ta mas halto y tanto local como turista ta indica esaki. E impuestonan y primanan social cu a subi ta disminui e poder di compra y haci bida na Aruba mas caro. Varios situacion entre otro di e refineria ta haci cu no tin entrada pa compensa gastonan.
KvK a presenta Minister cu algun datos pa substancia e ponencia encuanto aumento di salario minimo. Den e datos ta resumi puntonan pakico e decision di aumento no ta faborabel. Aruba ta depende grandemente di turismo. Nos sector di turismo tin cu competi cu islanan den region Caribe cu tin salario minimo mas abou compara cu Aruba. Esaki ta afecta tambe prijsnan den e tiendanan y e ta refleha den nan poder competitivo. Ora compara cu tendencia y cifras mundial, nos por observa cu nos salario minimo ta comparabel cu nivel Europeo. Esaki kiermen cu sector priva di Aruba ta paga bon. Pero ta pa motibo principalmente di impuesto halto e poder di compra ta bira menos. Pa e motibo aki e ta posibel cu un local por cumpra productonan mas barata ora nan biaha pa exterior. KvK kier mustra cu tin formanan mas pragmatico compara cu hisa salario minimo.
Aruba, 24 di mei 2019
Camara di Comercio y Industria (KvK)
Scroll To Top


text:
Empresario
Un empresario ta un persona ku tin un negoshi
Entrepreneurship[editá | editá fuente]
Entrepreneurship(Hulandes: Ondernemerschap) ta un palabra na ingles ku ta nifiká tuma inisiativa pa funda òf lanta un organisashon na momentu ku merkado ta duna oportunidat pa hasi esaki. Un empresario ta un persona ku ta dispuesto i ta kapabel pa kue un idea nobo i hasi esaki den algu eksitoso. Entrepreneurship ta un término ekonómiko ku ta pará sentral den mundu empresarial.
Meta i medionan[editá | editá fuente]
Un empresa òf kompania por ta un meta pero tambe un medio. Tin empresario ku tin komo meta gana plaka, pero pa otronan esaki ta parti di nan profeshon. Hopi dentista, dòkter di kas, botikario, artista i abogado, korto ‘’profeshonnan liber’’, tambe ta un empresario. Banda di esaki tin personanan ku ta empresario djis pasobra nan kier ta independiente. E meta prinsipal di un empresario ta haña entrada dor di kombiná trabou, kapital i konosementu.
Formanan hurídiko[editá | editá fuente]
Tin diferente forma hurídiko ku un kompania por tin. Esakinan ta entre otro:
- Negoshi propio
- Sosiedat
- Sosiedat kolektivo
- Sosiedat kolektivo di pareha
- Sosiedat komanditario
- Sosiedat privá
- Sosiedat anónimo
- Fundashon
- Asosiashon
Rísiko[editá | editá fuente]
E karakterístika prinsipal di un empresario ta e rísiko ku esaki ta kore. Si bai bon ku e negoshi, e ta kosechá e frutanan kual ta e ganashi ku e la hasi, pero si no bai bon e por kore e rísiko ku e kompania ta bai fayit i ku e tambe por pèrdè sierto vienes privá. Den lei tin sierto providensia pa minimalisá e rísiko ku e empresario por asta pèrdè sierto vienes personal. Pero awendia esaki no ta konta mas pa loke ta trata e forma hurídiko di e kompania, pasobra ora di fia plaka institutonan finansiero ta obligá e empresario di pone su vienes privá tambe komo garantia.


text:
“Duna honor na esun(nan) cu merece honor”
OPORTUNIDAD PA ENTREGA
PROPOSICIONNAN PA CONDECORACION REAL 2022
ORANJESTAD - Aruba a conoce e aña aki un grupo grandi di 33persona cu a ricibi un condecoracion Real pa motibo cu nan a destaca riba diferente tereno y/of a dedica nan mes na nos comunidad. Comision Condecoracion Real Aruba ta informa cuentrante diaranson 26 di mei 2021 pueblo di Aruba por entrega proposicionnan pa personanan ricibi un condecoracion Real otro aña, na ocasion di celebracion di aña di Rey na april 2022. Pa un persona por wordo considera pa haya un condecoracion Real mester tene cuenta cu e accento ta cay riba prestacionnan particular pa y den comunidad. Tin dos categoria:
- Trabou boluntario, pues trabounan pa cual e persona no a/ta ricibisalario; -Prestacionnan particular cu un persona a haci contra pago, pues den su trabou. E prestacionnan aki mester ta di un caliber y nivel di e halto eycu nan ta surpasa locual normalmente ta wordo spera di su trabou y mester tin un balor excepcional pa desaroyo di Aruba.
Tur persona of instancia cu conoce un persona cu na su opinion tamerecedor di un condecoracion Real por entrega un proposicion. Pahaci e proposicion aki mester haci uzo di dos formulario special. E formularionan aki ta obtenibel entrante 26 di mei 2021 na balieabou na entrada na Bestuurskantoor
na Playa, na Bestuurskantoor na San Nicolaas of cerca e miembronan di Comision Condecoracion Real Aruba. Tambe lo por download e formularionan for di e website di gobierno: www.gobierno.aw, www.overheid.aw, www.government.aw Mester yena e formularionan di proposicion completamente y detayadamente y e persona(nan) of e instancia cu ta haci e proposicion (“voorsteller”) mester firma esaki.
E motivacion di e peticion ta di importancia crucial.
Pa evalua e meritonan di un persona cu ta propone pa un condecoracion Real ta di sumo importancia pa duna tur informacion pidi riba e formularionan y pa menciona tur dato y informacion cu por duna realse na e trabou(nan)/actividad(nan) desplega door di e persona en cuestion.
Comision Condecoracion Real Aruba ta enfatisa cu otorgamento di un condecoracion Real mester keda un sorpresa pa e persona concerni. Pa e motibo ey ta di suma importancia pa NO informa e persona concerni cu ta bay haci un peticion pe, ni envolvi'e den e proceso di prepara un proposicion. Mester haci
e trabao preparatorio den tur secrecia. Esaki lo evita un desapunto den caso cu e condecoracion no ta keda otorga.
Mester haci e entrega di un proposicion pa un condecoracion Real na balie di bestuurskantoor Oranjestad den un envelop cera dirigina Bureau Minister van Algemene Zaken, na atencion di Decoratiecommissie Aruba, Bestuurskantoor, L.G. Smith Blvd. 76,Oranjestad, Aruba.
Proposicionnan pa condecoracionnan Real ta wordo trata na Hulanda door di e organo cu ta carga e nomber di “Nederlandse Kapittel voor de Civiele Orden”. Nan taduna e conseho definitivo pa cu e condecoracionnan Real y nan ta hopi estricto. Por ehempel, den caso cu un persona tin tremendo logronan pa comunidad, pero e tinpor ehempel boetnan grave, un persona asina lamentablemente no ta bin na remarca pa un condecoracion Real durante cierto periodo. Por ehempel pa un boet durante un aña y dependiendo di e cantidad di boet durante mas aña.
Semper mester manda un peticion hopi luna adelanta pa por kedacla cu tur tramite na Aruba y na Hulanda pa asina e personanan por ricibi nan condecoracion na luna di april di e siguiente aña. E aña aki e ultimo dia pa entrega un proposicion pa un condecoracion Real pa aña 2022 ta diabierna 6 di augustus 2021.
Por fabor tuma nota cu proposicionnan incompleto y proposicionnan cu a drenta despues di diabierna 6 di augustus 2021 lamentablemente no por wordotrata.
Aruba tin hopi persona cu ta contribui na nos comunidad mediante trabou boluntario y personanan cu ta destaca realmente den nan trabou. Ta deseo di ComisionCondecoracion Real Aruba pa mira hopi
di nan ricibi un condecoracion Real na 2022, mescos cu e aña aki. Ta p’esey un peticion na un y tur pa haci un esfuerso pa esaki bira realidad y pa asina Aruba por honra su hendenan balioso. ComisionCondecoracion Real Aruba ta spera cu pa aña di Rey 2022 tambe comunidad lo reacciona cu hopi entusiasmo pa reconoce esnan cu tahaci trabou importante pa y den nos comunidad.
Den caso cu tin cualkier pregunta of pa mas informacion por tumacontacto cu e miembronan di Comision Condecoracion Real Aruba: sra. F. Perez-Lopez (tel. 583-8425) sr. V. Frank (tel. 587-4979) sra. N. Anthony (cel. 593-1921) sra. I. Nicolaas-Ras (tel. 584-8880) sra. R. Garrido (cel. 593-1820) sr. D. Figaroa (cel. 741-010


text:
FASE a trece e alivio pa otro cu a perde tur cos
Na caminda pa e prome aniversario di un crisis nunca antes bisto den historia di Aruba causa pa COVID19, Minister Glenbert Croes no por laga e dia aki pasa bay sin para keto un rato y bisa DANKI na tur cu a haci FASE posibel. 19 di maart proximo ta cumpli exactamente un aña cu Minister Glenbert Croes a anuncia introduccion di e Fondo di Asistencia Social di Emergencia esta FASE. E momento ey sin sa ni con ni di unda, pero cu un certesa den mente, e lo no a laga e pueblo aki sin ningun clase di ayudo. E mandatario tabata determina pa hinca den otro un asistencia na tur cu a perde trabou. Di anochi pa mainta a traha e website y 20 di maart e prome aplicacionnan a cuminsa drenta, cu finalmente a bira un ayudo di AWG 950 pa 10.777 persona kendenan a ricibi e prome ayudo fin di april 2020.
Pa haci e situacion financiero di Pais Aruba cargabel, a cuminsa cana diferente caminda y canal di ayudo. A bay den negociacion cu Hulanda pa por haya ayudo financiero. Minister di Finansas y nos Minister President tabata negocionando pa por logra subsidio di salario pa comercio mantene lo mas hopi hende cu ta posibel na trabou. Gobierno na mes momento mester a corta gasto y mester a cuminsa na su mes (leading by example) y a anuncia cu e Parlamentario- y Ministernan ta entrega 25% di nan salario y tur empleado publico lo entrega 12.6%. Ta danki na e entrega y sacrificio aki, cu proximamente nos por conmemora e prome aña ta yuda un otro cu a perde tur cos.
Y ley di bida y palabra di Dios ta bisa bo, yuda un otro sin mira con. E mandatario ta sumamente agradecido cu e sacrificio colectivo aki a haci posibel un causa mucho mas grandi cu nos mes: esta di yuda miles di persona cu a perde tur cos. E sacrificio di e aparato publico cu ta haci FASE posibel, a pone pan riba mesa pa nos criaturanan, a pone cuminda den tayo pa nos conciudadanonan, a trece paz unda tabatin tormenta, calma ora cu no por a mira solucion mas. Minister Glenbert Croes ta bisa danki na e aparato gubernamental: "Mi ta sumamente orguyoso y agradecido di ta yiu dje pueblo aki cu tanto mi ta admira, yiu dje pida baranca aki cu tanto mi ta stima. Y cu e mesun admiracion, respet y aprecio aki mi lo sigui lucha pa esun cu a perde tur cos".


text:
KRALEDIJK – Ayera mainta KVK a organisá un enkuentro ku prensa relashoná ku e aktividat ku nan a organisá e siman aki. Ta trata di un aktividat pa motivá, siña i guia hende pa kuminsá nan propio negoshi. E meta prinsipal ta, loke a keda menshoná pa stimulá e hende lokal mas tantu posibel. Kimberli Hoo di Aruba di e negoshi di “Nursability”, tabata entre otro un di esnan kende a papia ku prensa relashoná ku e aktividat. El a splika ken e ta i kiko e ta hasi. “Si bo ta un hende ku a kuminsá ku negoshi, e aktividat di e siman aki ta hopi importante. Kere den bo mes i e kos ta kana i nunka entrega. Ta importante pa sera konosé ku otro hende. Gobièrnu por stimulá pa hende siña mas pa nan desaroyo. Tin hopi kos ku bo por siña pafó di skol ku bo no ta siña na skol,”Hoo a menshoná. Diferente persona mas a dirigí palabra i a menshoná ku nan ta interesá pa sera konosí ku mas hende na Boneiru. Meskos nan a menshoná ku nan ta partisipá nan aktividat loke ta siña nan hopi kon atendé ku negoshi.
Gianni van den Heuvel di KVK a papia i konta ku nos hende lokal falta di informashon pa nan negoshi. “Pa e motibu aki nos ta partisipá e aktividat. Nos idea ta pa sigui sostené nos empresarionan. Si nan tin duda nos tei pa stimulá nan pa kontinuá.” 15 kompania ta partisipá di kua 8 ta di Boneiru. “Think Big, Start Small, Learn Fast”.


text:
WILLEMSTAD.- Ayera durante di oranan di mainta a tuma lugá un situashon hopi lamentabel i pekuliar na e ofisina di bienestar di mucha (Voogdijraad) na Punda.
Informashon ku EXTRA ta disponé, ta indiká ku un polis di inisial R.M. ku ta karga e funshon di inspektor i lider di e tim U.S.T i ku tabata lider di e tim D.S.T den pasado, mester a presentá na e ofisina ariba menshoná i a pidi pa e keda atendé pa un empleado en partikular. Esaki pa reklamá beslag ku el a haña riba su salario relashoná ku plaka di alimentashon.
Di un fuente verídiko EXTRA a haña informashon ku djaluna lo yega un di 3 beslag riba salario di polis pa mesun motibu.
Dado momentu mester a surgi un interkambio di palabra kaminda e polis di inisial R.M. lo mester a lanta for di su stul i a kue e dama empleado tene na su garganta pa despues sera e porta i indiká na e dama ku e no por bai sin ku nan kaba di atendé e asuntu. Tin rumor fuerte ku asta e agente polisial a saka su arma reglamentario.
E polis a indiká ku Voogdijraad tin ya algun tempu ta kita otro montante for di loke wes a stipulá.
Esaki a pone ku e polis su kana a yena mirando ku el a reklamá e situashon vários biaha.
Demas empleadonan ku a tuma nota di e situashon a drenta den e ofisina pa yuda e dama.
E dama empleado a keda hopi troumatisá atras pa kual mester a asta pidi presensia di personal di Slachtoffershulp na e sitio.
Bron: Extra


text:
ORANJESTAD, Aruba – 23 maart 2020:
Na tur e residentenan cu a bin di biahe den e 2 simanan cu a pasa. Ta pidi boso pa mantene boso mes den cuarentena. Esaki ta nifica cu boso mester mantene boso mes aisla of aleha for di otro personanan.
No sali for di boso cas
No bishita lugar publico
No haci bishita
No ricibi bishita
Personal di DVG ta tumando contacto telefonicamente cu boso uno pa uno. Nos ta pidi boso comprencion y colaboracion den e periodo di crisis cu nos ta confrontando.
Hunto nos tin pa lucha contra e transmision di Corona virus.


text:
Programa di gobierno pa e proximo periodo di gobernacion no ta conoci, pero si nos sa den linea general kico ta e cuadro dentro di cual e desaroyo economico y social lo mester move. Tanto e plan di reforma Hulandes, y e plannan strategico internacional, acepta pa hopi pais, ta indica e necesidad di move den direccion di ‘desaroyo sostenible’, expresa den e 17 metanan di desaroyo sostenible manera formula pa Nacionnan Uni.
Desde basta tempo caba gobierno di Aruba a declara e deseo di yega na desaroyo sostenible na 2030 tambe. Di banda Hulandes a enfatiza tambe pa Aruba no solamente yega na finanzas publico saludable, pero crea mas resistencia y resiliencia economico general den e proximo añanan, loke a keda proclama tambe como meta. Pero, manera semper, manera ta bisa na Spaño, ‘entre lo dicho y lo hecho hay mucho trecho’. Nos ta yegando final di aña 2021 y inicio di 2030 ta djis ocho aña mas leu den futuro. Y riba practicamente tur tereno importante nos a keda na expresa deseo y no ta mira cos concreto ainda. Hasta nos por a observa den ultimo añanan cu a perde hopi tempo costoso cu elaboracion di plannan di desaroyo economico, cu a hiba nos mas leu ainda di e metanan strategico aki.
Esey tabata por ehemplo e presion di varios banda pa gobierno duna prioridad na e ilusion di recuperacion di e refineria, mientras cu dificilmente por haya algun experto riba e tereno di petroleo y energia cu ta sostene e supuesto viabilidad di un refineria, sea drecha o traha nobo manera a pretende, na Aruba. E pregunta si un refineria lo por a significa un posible diversificacion economico, a haya contesta. Nos ta cuatro aña despues cu e gobierno di turno a dicidi di continua e ilusion di e partido rival cu e busqueda di un operador, y no tin ningun resultado na vista. Durante tur e añanan ey tabatin tambe e intentonan pa diversifica a traves di cultivo di cannabis, y activacion mas en general tambe di agricultura. Tur esey a resulta den practicamente nada, cu consecuencia cu nos ta mes aleha di e metanan strategico pa 2030.
Bon mira nos tin awor ainda dos periodo di gobernacion, pa nos haci mes hopi cu mas di cuatro aña pasa, ademas den condicionnan economico y financiero hopi mas dificil. Y esey ta trece nos na otro pregunta clave: mirando e situacion cu nos ta aden, kico ta e cosnan cu nos por logra ainda den e añanan nos dilanti te na 2030? Logico ta cu e perspectivanan negativo no ta implica cu nos por djis laga e asunto pa su cuenta y no haci nada; e poco cu por logra nos lo mester haci di tur manera. Esey ta e tarea – dificil – pa cualkier gobierno cu ta drenta awor. Y esaki naturalmente no pa loke ta e perspectiva internacional aki, sino sin mas tambe for di e realidad di e pais mes. Esaki ta haci cu riba tur tereno specifico lo mester elabora plan realistico, segun necesidad y posibilidadnan presente.
Pero pa bolbe na e desaroyo socio-economico general, nos perspectiva pa un desaroyo mas stabil y mas varia ta minimo, sin tanto vista riba surgimento di otro sector economico, y unda anto mantene e base fuerte di turismo ta di suma importancia. Cambia rumbo actual di turismo mes, den direccion di un modelo mas sostenible ya caba lo ta un tarea dificil, pasobra e decisionnan di desaroyo turistico pa e proximo añanan ta tuma caba, y esey ta encera e miles di camber den proyecto grandi cu mester drenta den operacion ainda. Crea adicionalmente oferta di camber den unidadnan mas chikito no ta cambia nada na e realidad ey, mas bien ta aumenta mas ainda e oferta di acomodacion den un mercado cu ta parce di ta bay ta satura na algun momento den futuro. E scenario lo tabata diferente si na e momento aki no lo tabatin tanto camber bao construccion caba, y esaki lo limita e potencial pa duna e mercado un cambio den direccion di ‘boutique hotel’.
Pregunta ta e ora con pa logra un cambio, si e pensamento ta cu e modelo actual di hotel grandi no ta esun ideal pa futuro. E interogante e ora ta kico ta e hermentnan cu gobierno tin pa stimula un otro desaroyo turistico di tur manera. Basicamente esey lo mester ta den crea incentivo economico pa otro tipo di hoteleria. Realmente ta dificil pa imagina esaki, si awendia ainda tur cos ta orienta den direccion di incentivo di impuesto, por ehemplo, pa e hotelnan mas grandi, a traves di e areglo di IPC, y menos pa operadornan mas chikito, cu no ta haya e bentahanan di e rebaho riba impuesto riba ganashi y dividend cu ta solamente pa e grupo privilegia di operadornan grandi. E desbentaha den esaki ta conta tambe pa resto di economia. Por bien ta cu e cambionan cu e Hulandesnan ta propone den nos sistema fiscal, cu ta topa cu resistencia di gobierno, tin di haci finalmente cu e defensa, no expresa, di e posicion di hegemonia di e operadornan mayor. Tanten esey keda asina, lo no tin cambio tampoco den e direccion di e estimulo economico, y lo no tin desaroyo diferente tampoco, cu no ta depende di diversificacion den otro sector so, sino tambe di cambio den e sector principal.


text:
Reglanan pa Kompetensia di Fli na KòrsouWritten by Super User
Proposishon reglanan di fli GENERAL pa 2011
revisa pa Komishon Subidornan di Fli
-
Tur fli mester ta traha na man, no ta importa tipo di material
( waja den hilo of blade den rabu si no ta permiti).
-
Midi di fli ta konta haltura (di boog pa final di fli, fli ku kabes e kabes mester ta di plak)
-
E partisipante ku inskribi e mes mester subi i baha su fli, sino ta deskonta punto (p.e. –1 for di kada aspekto), (di 4-9 anja un mucha di su kategoria por juda).
-
Partisipantenan ku tin menos ku 8 anja no ta permiti pa inskribi fli mas grandi ku 1,00 meter. (e mes mester por traha ku e fli) un mucha di su kategoria por juda.
-
Partisipantenan ku tin menos ku 11 anja no ta permiti pa inskribi fli mas grandi ku 1,50 meter. (e mes mester por traha ku e fli)
-
Tur fli mester subi y keda por lo menos 2 minut den laira.
-
Tur fli ta hanja 2 chens pa purba subi (bai kabuya, tira molina, kai di banda, kue kabes abou) pero ta deskonta punto ora subi pa di dos biaha (p.e. –1 for di kada aspecto),
E partisipante ku ser stroba dor di otro hende ku no ta su tim e por hanja otro chens.
-
Ora kuminsa subi fli den un kategoria NO por inskribi/registra mas den e kategoria ey.
-
Flinan ku deliberadamente keda den laira ora pidi pa baha esakinan, ta deskonta punto for di nan (p.e. 0,5 for di kada aspekto).
-
Un fli por partisipa den un kategoria so, pues por subi un biaha so.
-
Tur partisipante por partisipa un biaha so.
-
Tin 3 minut pa prepara fli despues ku MC jama e partisipante,
Pues prepara bo fli ora ta bo kategoría.
-
Flinan mas chiki (mini) mester subi ku por lo menos 3 meter di hilo, y mester subi mas haltu ku e man ku tin e hilo di fli.(fli den serie e mas grandi den serie ta konta)
-
Flinan ku NO subi NO ta bini na remarke pa ningun premio.
-
No ta permiti pa desgaba, menospresia otro fli/partisipante públikamente, (boementu )ta wordu deskualifika mesora.
Reglanan adapta: 1, 7, i 15.
Proposishon reglanan di fli JUMBO 2011
revisa pa Komishon Subidornan di Fli
-
En general flinan grandi (jumbo) ta flinan di 4 meter pariba.
-
Tur jumbo mester ta na velt registra ku midi na e ora stipula ku ta sera inskripshon pa jumbo (p.e. 12:00 ora), prome ku subi e fli su midi mester ta kuadra ku esun di registrashon. (pa no trese tardansa)
-
Midi prome ku subi i despues ku baha e fli, e midi mas chiki ta konta.
Midi ku a subi ta konta.
En prinsipio subi fli, baha fli. (punto pa kaba deskuti i formula mejor)*
-
Midi flinan jumbo ku testigo di otro ekiponan.
-
Midi di fli ta konta haltura, di boog pa final di fli, fli ku kabes e kabes mester ta di plak, fli markonia e partinan na final tapa ta konta, flinan flexible largura di tela ku no ta rabu ta konta (punto pa kaba deskuti i formula mejor)*
-
Flinan grandi (jumbo) ku ta un kombinashon di mas fli tras di otro, grandura di e fli mas grandi den e serie ta konta.
-
Un fli grandi (jumbo) di akuerdo ku su midinan no por kompeti den otro kategoria.
-
No ta permiti pa subi fli grandi (jumbo) ku truck, si por mara na truck.
-
Flinan mas grandi (jumbo) sin rabu mester lanta kompleto for di suela y keda por lo menos e tempo stipula den laira. 25 meter y 2 minut den laira
-
Flinan mas grandi (jumbo) ku rabu e rabu mester lanta kompleto for di suela y keda por lo menos e tempo stipula den laira. 25 meter y 2 minut den laira.
-
Tur fli jumbo ta hanja 2 chens pa purba subi (bai kabuya, tira molina, kai di banda, kue kabes abou) pero ta deskonta punto ora subi pa di dos of tres biaha (p.e. –1 for di kada aspekto), grandura si ta keda konta.
-
Si e partisipante ser stroba dor di otro hende ku no ta su tim e por hanja otro chens, (extra chens riba 2 chens)
-
Si tin empate na grandura den jumbo esun ku a subi den un biaha bon ta gana.(subi mesora para ketu den laira)
-
Subi miho ta e fli ku subi mas haltu(no mas lew), mas liher un bes i ku menos esfuerso i keda para mas ketu na su haltura ta gana.
Reglanan adapta:17, 18 i 26
Adishonal ta reglanan:19, 20, 27, 28 i 29.


text:
Hopi hende konosé e historia di George Maduro, ku a fayesé den guera na Oropa. Pero mas di 150 otro hendenan lokal a pèrdè nan bida den e guera aki. Hopi a bira víktima ora ku supmarinonan aleman a torpediá barkunan ku nan tabata traha ariba. I otronan ku tabata aktivo den defensa.
Nos mester di bo yudansa tambe komo públiko. Awor aki nos tin e lista ofishal ku 160 nòmber di tur esnan ku a fayesé den guera. Nos ke duna nan un kara! Si bo tin potrèt di un di e víktimanan aki, nos ta pidi bo trese pa nos pa asina duna honor na tur esnan ku a pèrdè nan bida riba nos plachi ‘ Duna nan un kara.’
Tambe nos ta pone atenshon na e 15 chines ku a mata aki nan Kòrsou, den un choke ku polis despues ku nan tabata den wèlga pa motibu di nan trabou peligroso den barika di barkunan.


text:
Buki BaluArte - Bernadina Growell “Mama di Cultura di Aruba”
ORANJESTAD – Den e siguiente articulo di BaluArte nos ta comparti nos “Mama di Cultura”. No ta tur pais tin e honor di tin un ‘Mama di Cultura’. Aki na Aruba nos pais si tabata bendiciona cu un ‘Mama di Folklore y Cultura’, señora Bernadina Growell (d.f.m.) cual awe den nos articulo di BaluArte nos ta comparti parti di. E historia di un dama Arubano cu a gana respet como actriz, cantante, compositor, maestra di musica y conocedo di nos cultura. Ademas e tabata un bon coki y gusta traha cos dushi crioyo. Bernadina Growell-Kock a nace dia 27 di februari 1939 y ta yiu di Fransisco y Bonaventura Kock- Geerman. E famia tabatin 7 yiu, 4 mucha muhe y 3 mucha homber.
Bernadina su bida artistico a cuminsa ora cu e tabatin 12 aña, actuando y cantando na scol. For di chikito caba e tabata canta den coro di misa. Su prome salida publico como artista a sosode tempo cu e tabatin 17 aña, hunto cu su ruman Mariana Kock. Nan a canta cu ‘Trio Brasil’. Despues, hunto cu Lucrecia Stamper, nan a forma Trio Las Campiranas. Ademas cu el a forma parti di un trio femenino, Bernadina a acompaña varios grupo y cantante di Corsou y Boneiro. E famoso cantante y compositor, Rudy Plaate, a graba su prome cancion ‘Mala Suerte’. Ainda e cancionnan di Bernadina ta resona na Aruba y Antia Hulandes.
Su afinidad artistico a keda reforsa na momento cu el a conoce su casa, Cecil Growell (d.f.m.). Dia 30 di october 1965 Bernadina a drenta enlace matrimonial cu un di e grandinan di e banda legendario di Aruba, esta Sensacion del Caribe. Cecil tambe tabata conoci tanto na Aruba como na e otro paisnan manera Venezuela, Santo Domingo, Colombia, Boneiro y Corsou. Bernadina tabatin un papel importante den e exito di Cecil y e grupo pa medio di su gran talento pa compone cantica, cu a haciele un di e compositornan fiho di Sensacion del Caribe.
E mesun aña cu el a casa, Bernadina a bira director di e grupo di aguinaldo di mucha ‘Estrella di Oro’. Ademas cu el a dirigi e gaita, Bernadina tabata toca cuarta tambe. E grupo a keda hunto te 1967. Despues Bernadina a uni na un otro gaita, ‘Amistad’, cu despues a bira Grupo Folklore. Nan tabata duna show na diferente hotel aki na Aruba. Na 1989 Bernadina a forma parti di Grupo Catachi y for di 1993 te 2009 el a forma parti di e grupo di tambu ‘Sodo y Cuero’.
Na misa Bernadina a dirigi su mesun koor. Pero e bida artistico publico tabata atra’e mas. Canta y presenta tabata simplemente parti di su bida. Como cantante el a sigui presenta cu diferente grupo musical na Aruba, incluso cu mariachi. Tambe el a presenta cu conhunto cu tabata participa na diferente festival, manera Festival di Tumba y Festival di Calypso. Bernadina a conkista e titulo di ‘Cantante Popular’ na varios ocasion. Y e banda Sensacion del Caribe di su casa semper a acompañ’e den Festival di Tumba y di Calypso. Bernadina lo no tabata Bernadina, si e mes lo no a uni su mes na un organisacion carnavalesco. Nuebe aña el a forma parti di e Comite di Carnaval di Brazil. Su contribucion na musica carnavalesco a keda corona ora a dedica Festival di Tumba 1984 na su persona.
Aruba no a keda sin ripara e contribucion constante di Bernadina Growell na e rikesa cultural di nos pais. Pa e motibo aki a dedica diferente homenahe y festival na su persona. Bernadina Growell entre otro a keda homenahea cu e Premio Compositor Mas Destaca di revista ‘Amistad’, cantante popular Premio Galeria Moderna, artista den International Artist Event 2004 y Premio Oro Aruba. Pa Bernadina Growell mes tin tres momento den su bida cu mas tabata yen’e cu alegria. E prome tabata su condecoracion dia 15 di april 1997 como Ridder der zesde Graad, lid in de Orde van Oranje Nassau. E di dos ta dia cu el a ricibi su transplante di riñon pa cua e tabata sumamente agradecido na Dios. Esaki a tuma luga net dia 18 di maart 2000. E otro reconocimento tabata dia 10 di maart 2001 cu minister Lily Beke-Martinez a reconoc’e como ‘Mama di Folklore y Cultura di Aruba’.
Bernadina tabata un persona hopi apasiona cu su talentonan. Tanten cu su salud tabata permitie e tabata participa tambe na hopi evento cultural. Bernadina tabata considera esaki como un bendicion. Semper su pensamento tabata: “Bo mester ta agradecido cu e don cu bo tin y percura pa semper bo ta cla pa yuda otro y pa sea un ehempel positivo pa otro.” Bernadina tabata hopi orguyoso cu e titulo di ‘Mama di Folklore y Cultura’. Y semper el a dedica su bida representando nos cultura cu placer y dedicacion te dia cu el a fayece dia 22 di januari 2009.
Den e buki BaluArte por lesa mas di nos baluartenan cultural di nos pais. Tur esnan interesa den e buki BaluArte por tuma contacto cu oficina di UNOCA na telefoon 5820108 of 5835681 durante orarionan di oficina di oficina entre 8’or di mainta y 4’or di atardi of por manda un email na unoca@setarnet.aw pa tur informacion. Ademas e buki ta obtenibel na Plaza Bookshop, Van Dorp y De Wit Stores na San Nicolaas y Oranjestad. E prijs di e buki ta 55 florin.


text:
Ebola
Ebola ta un vírus ku ta kousa un malesa kontagioso yamá "Ebola Virus Disease" (EVD). E vírus ta konosí for di aña 1976 na e partinan mas sentral di Afrika.
Origen[editá | editá fuente]
Ela originá for di raton djanochi (vleermuis) ku a infektá animalnan salbahe manera makaku ku hende di e área ei sa kome. Unabes un hende ta infektá e por sigui pasa e malesa pa otro hende.
Situashon actual[editá | editá fuente]
For di mart 2014 tin un brote grandi di ebola, e biaha aki ta na parti Wèst di Afrika. E paisnan mas afektá awor aki ta Liberia, Guinea i Sierra Leone.
Síntoma[editá | editá fuente]
E síntomanan ta aparesé entre 2 pa 21 dia despues ku e persona keda infektá.
E promé síntomanan di infekshon di ebola ta: keintura (mas ku 38°C), doló di kabes, kurpa slap sin forsa, doló di kurpa i sakamentu. Tambe por haña despues diarea, doló di barika/stoma, i sangramentu tantu interno komo eksterno.
Ainda no tin remedi of vakuna kontra di e vírus di ebola. E chèns di fayesé ku ebola ta entre 50-90%.


text:
Noord – Diasabra marduga algo pasa di 5:30 polis a wordo notifica di un boksmento, esaki a sosode altura di Brug di Madushi.
Informacion adicional tawata bisa cu un di e chauffeurnan lo kier bay di e luga.
Na yegada di patruya nan a wak e autonan y cu tin bastante daño material. Tawata trata di dos auto marca Nissan, Sentra y e otro Almera.
Na e sitio e agentenan a wordo splica kiko a sosode exactamente.
E Nissan color cora, a bay subi e crusada pa bay su man robes y no a stop pa e Nissan color blauw, cu tawata bayendo abou.
Polis a laga test e chauffeur y a resulta cu e la bebe dimas, despues di a supla. Ela keda deteni y transporta pa warda.


text: KRALENDIJK – Ken por a pensa durante ku tabata selebrá dia di Boneiru na 2019, ku den 2020 mundu ta den gara di un vírùs, ku lo kambia hopi kos, entre otro nos selebrashon, dia di Boneiru. Esaki tabata promé palabranan di Gezaghèber Edison Rijna den su diskurso di dia 6 di sèptèmber 2020. “Mundu ta den gara di un krísis, ku nunka ántes tabata e kaso. Ken por a pensa ku mester tuma medidanan drástiko manera: sera espasio aéreo i di nos haf pa loko ta trata barku di turista, tur esaki pa por kuida salu di nos suidadano. Si un persona lo a menshoná durante selebrashon di dia di Boneiru 2019 tokante e situashon ku nos ta den awor, lo mi no a keré. Sinembargo manera nan ta bisa na ingles: ‘yes here we are’. Ata nos, mei mei di un krísis sin presidensia for di luna di mart, momentu ku deklará e pandemia global di e malesa COVID-19, kousá pa e vírùs nobo di ‘corona’. Un brote ku a kuminsá for di aña pasa na un pais hopi leu for di Boneiru, i el a krusa henter mundu yega serka nos. Dia di Boneiru ta un dia ku nos ta para ketu i wak kon orguyoso nos ta di nos dushi isla, nos bandera, nos eskudo i himno i nos dushi hendenan. Un dia ku nos ke selebrá nos Boneiru stimá. Awe nos ta selebre den e normal nobo. Esaki ta nifiká ku distansia sosial i pa medio di Internèt. Nos mester a kuminsá kustumbrá ku e sistema nobo for di luna di mart di 2020. Apesar di esaki, meskos ta e kaso ku ami tambe tin e deseo di duna boso un man òf un brasa, i selebrá huntu ku pueblo di Boneiru. Awe mi ta bisa públikamente ku mi ta orguyoso di boso. Mi ta yama tur e dushi suidadano di Boneiru i bishitantenan, hopi danki pa e disiplina ku boso ta duna durante lunanan ku a pasa. Un vírùs no ta transmití su mes, sinembargo ta hende ta perkurá pa esei sosodé. Hende ta transmitié pa medio di kontakto ku otro. Pa e motibu aki ta inmensamente importante, pa tene nos mes na regla i e distansiamentu sosial. Danki na boso tur ku a mantené na e reglanan, loke a perkurá pa e kotagio limitá te awor. Un bes mas mi ta pidi pa mantené e bo mes na e reglanan. Huntu nos ta logra. E medidanan ku nos a tuma ta pa protehá salubridat públiko, loke pa ami ta na promé lugá. E medidanan tabatin impakto fuerte riba e parti sosial i ekonómikamente. Gobièrnu di Boneiru i esun di Reino a mobilisá pa suavisá e impakto sosial ekonómiko menshoná, sinembargo ta konsiente ku e situashon ta di prekupashon. Mas e periodo di medida sigui, e retonan ta oumentá. Pa e motibu aki nos ta papiando ku gremio komersial, pa wak kon por relativá aktivá nos ekonomia na un manera responsabel. Esaki semper teniendo kuenta ku salu di e hende, ku ta e prioridat di nos mas haltu. Krísis no solamente ta trese reto, sinembargo e ta krea tambe oportunidat. Pensa riba inovashonnan inovativo, manera ta bisa ‘out of the box’. Ban huntu pa nos krea un impulso ekonómiko, i surpasá e krísis aktual. Mi ta kontentu di mira partisipashon aktivo, for di diferente gremio den komunidat, banda di hopi sugerensia i idea ku suidadanonan ta aportá. Ku esaki suidadanonan ta demostrá boluntat pa krea su mes futuro. Nos ta pasando den tempu difísil, sinembargo ku disiplina i mente positivo i koperadó ku otro, nos por fria nos mes riba un futuro hopi mas mihó pa nos tur na Boneiru. Mi ta terminá bisando:Nos tur stima nos dushi Boneiru. Mantené disiplina loke ta kada un di nos su responsabilidat. Mantené na e instrukshonnan pa nos protehá nos mes i nos ser kerí i komunidat. Huntu nos por vense. Nos huntu ta Boneiru. Pabien ku dia di Boneiru i ohalá mas pronto posibel nos por selebrá dia di Boneiru, manera semper huntu.


text:
InselAir ta cuminsa opera non-stop di Aruba pa Maracaibo dos biaha pa siman
InselAir lo cuminsa bula dos buelo pa siman pa Maracaibo for di su hub na Aruba, entrante prome di April 2015. Ya caba InselAir ta opera riba e destinacion aki for di Curacao, pero pa cumpli cu e pedido di opera di Maracaibo direct pa y for di Aruba InselAir Aruba ta cuminsa cu e ruta directo aki. Maracaibo ta InselAir Aruba su di tres destinacion na Venezuela y ya caba su di nuebe ruta cu un buelo directo for di Aruba for di tempo cu InselAir Aruba a cuminsa bula na December di 2013. InselAir ta e compania di aviacion di mas grandi cu ta opera for di Aruba, y hunto cu InselAir International cu ta opera for di Curacao, e ta sirbi 21 destinacion. Por cumpra ticketnan na ticket offices di InselAir, via InselAir su Oficina di Contacto pa Cliente y na Travel Agent preferi.
Prijs y orario di buelo
InselAir ta ofrece e prijs di AWG 324 di Aruba pa Maracaibo, di Maracaibo pa Aruba e prijs ta USD 180. Tur prijs ta pa ida y buelta y ta inclui tur tax. Lo opera e ruta aki cu equipo di avion MD80 cual ta carga 152 pasahero. Aki ta sigi e orario:
Flight# Salida Aruba Jegada Maracaibo Dia
8l720 8:40 PM 9 PM Diaranson & Diasabra
Flight# Salida Maracaibo Jegada Aruba Dia
8l 721 7 AM 8:20 AM Diahuebs & Diadomingo
Tocante InselAir
For di aña 2006 InselAir a crese bira un di e miho companianan aereo cu ta suministra conectividad internacionalmente flexibel pa North & South America y tambe pa e region di Caribe. Pa motibo di su buelonan frecuente y un duracion di buelo masha cortico entre InselAir su base di cas na Curacao y su hub na Aruba, combina cu su net extenso di 21 destinacion, InselAir ta duna pasahero un conectividad tremendo cu e region panamericano. InselAir su partnernan di interline (cu ta inclui entre otro Air Berlin, KLM/Air France, Winair, Avianca y GOL) y code shares (KLM/Air France) ta duna mas balor na su conectividad, cu ta laga pasahero conecta rond mundo. InselAir ta e compania di aviacion di mas grandi cu tin su base den Caribe y e ta spera di transporta 1.4 millon pasahero e aña aki (2015), e ta emplea alrededor di 650 hende, e ta ofrece mas o menos 52 buelo diariamente pa 21 destinacion y e tin planea pa crese pa 27 destinacion na 2015. InselAir su flota ta consisti di un total di 18 avion (7 McDonnell Douglas, 3 Fokker 70, 6 Fokker 50 y 2 Embraer Bandeirante) y na 2015 e lo añadi mas avion na su flota. Pasahero di InselAir ta disfruta di cuminda y bebida gratis na bordo, un maleta gratis y hopi leg space. Pasahero di Comfort Class entre otro ta disfruta di pre boarding, acseso na e salanan di business na aeropuerto, extra leg space, permiso pa extra bag, y cuminda y bebida di bon calidad na bordo. Destinacionnan na South America ta inclui: Manaus, Georgetown, Paramaribo, Caracas, Barquisimeto, Las Piedras, Maracaibo, Valencia, Barranquilla, Medellin, destinacion den Caribe ta inclui Aruba, Boneiro, Curacao, St. Maarten, Port-of-Spain, Santo Domingo, La Romana, Port-au-Prince, Kingston y destinacionnan na Merca ta inclui Miami y Charlotte.


text: KRALENDIJK – Zhanpol P. i Breadley S. ta detené i a presentá dilanti hues den Pro forma. Ta trata di un kaso di atrako ku a tuma lugá i den e kaso a hasi uso di machete. Hues a bisa e ta trata e kaso awe den pro forma, i dia 18 di ougùstùs ta bai den profundidat di e kaso. Hues a pidi tambe pa e dia ku ta trata e kaso, pa e víktimanan di atrako por ta presente. Entre otro a usa machete durante e atrako, loke a keda menshoná. Riba potrèt momentu ku e akusadonan a presentá na sala di korte Henk. W. Welvaart awe mainta.


text:
Yazzer G - SatanikoSong Rating: 7.39/10
Song lyrics:
[Intro]
[Verse 1: Yazzer G]
Machu wa ki no
Mi bin ku manchi ko, sataniko
Hinka tantu hende den paniko
No puntrami ku mi sa paso min sa dikon
Mi tin gun, machete, 2 balki dos
Kuchu ke balanan ku ta pasa rapido, bandi bo
Hinkabu den un lock ku bon por sali no
Bo matinan akinan no ta balido, machu wak ki no
Mi tin pari ko, automatiko
Foi ora bo tende mi tine ta disparo
Pabo ni kere di bo wega mi ta no
Bala dje M16 merikano, ta pasa kue bo b**h su kueru delikado
Machu, bonsa ta ken mi ta anto? Ta, tantu asesinato sua
Ki bo ke averigua anto?
Nada bon por revela, ta gewoon bo tinku respeta
Si bon ke bala na bo lip pega
Dalbu wei zeta tempera
Huze wea pa bula bo djentenan
Si bo ke papia, ta sloop bo hendenan
Bonsa, ku ken bo ta hode
Si bo ta fit bo ta kore
Si no shotgun den bo face anto no kere mi no por e
Bo smul ta dom, mi crew tin handschoen ku blunt
Un ku hacha, un ku bom, un kuchu, un ku gun
Un crew styli frus tur rond
Un schop pa e sere buraku den tera
Dalbu ku 2 si min sa ku ma hera
sh** n***a, wak mi ta lagabun manera, boi tera na Piscadera
Shotgun kemen mi no por hera
Keda sataniko te dia nan kue mi sera
[Hook: Pimpi]
Mi mente ta sataniko
Kedasina te dia nan garami, anto
Sataniko, kedasina te dia nan serami, anto
Dikon ma hasie? Min sa dikon
Kedasina te dia nan derami anto
[Verse 2: Kabalachi]
E mancha eibou ta dje kurpa sin bida ku nos a bai benta den [sloot?]
E mancha di zeta eibou ta dje auto ku nos a skonde den garashi pa sloop
E cutnan eibou ta di tur e cheibanan ku prome ke sh** a pasa nos a smoke
Hulls dje bala patras, e shinishi dje Ganja ka dal, e kos a bira fatal
E kuchu te kuchu ku ta Yazzer tin riba dje kela saka pa wak ki tey pasa
E mancha tun mancha ka bin pa beef, na loga di spit hanja hinka den garganta
E arma eibou tun .22 chiki, ke suabin pa saka, wak mashin, spanta
Pruebanan ku tin ta riba Handycam, kimanan ke Kerosene den e jerrycan
Arma no ta mata, bala no ta klap
Niun trigger por primi sin dede su tras
Menko ku defentu un por lanta hala rosea pa lanta kana drenta hende su kas
E vloer a keda tur na glas kibra, holoi sanger fresku ku sas kima
E muraya ta tur na spat, no por risibi bish**a di kondolensia na kas
Niun hendun wak nada, niun hendun sa nada
No tende hende grita pidi yudansa
Nan a kere ke suanan ka bula ba ta 2 machu ka bin pa yuda ku mudansa
Loga, tabata, mesun gainan di bia pasa
Ku a bin pa nan avisa, ku tun ora pa otro hende por sali lastima
[Verse 3: Yazzer G]
E [?] lo sigui, e versikulo ta sigui
Mi a bin ku 2 piki
Pesnan ku ke guera ta dera mesora
Foi ora ba tende, ma zona
Bo ta den tera ta lora
Bo kurpa ni bo mente no por mas
Bo ta tende hende ta yora
Bo mente ke bula, bo kurpa ke purba
Pero bo ta tur na katuna ta skuma
Dje bala ku ba tuma, dje [ko fuma ku ba hasi?]
Ma bisabu hala, ba bin purba ku bo mati
Awo, ami kuchu masha grandi, a djis, note Kabalachi
Kabalachia bin aden ku .357, magnum loop styli tanki
Ken ta choke awo, ami? Ta derabu den [sloot?] ku bo mati
Ma bisabu no bin aden sua
Bo no kera pasa berguensa, wel awo ta laat pa bo pensa
Probecha di mi noblesa, ba hanjabu ku sorpresa
Marabu, hinkabu den maleta ku blet na bo frenta pe diss ku ba benta, se
Wak pesnan ku no a muri tende
Paso ta dera henter bo crew si mester
Awo, si nan tume risiko, mi primi 2 shotty ku .32
Bo body den likido kimiko, marabu ku un waya diki ku 220 riba dje, lagabu sinti kon difisil lo ta pabo sigui biba
Bo wowonan birando pretu
E hendenan gritando, bo ta ketu
Bo tin miedu, pa bon bira siegu
Pero te prome paso di bo sosiegu
E momentu di silensio kompletu, pas na bo restu
Date of text publication: 17.01.2021 at 03:03


text:
29-2018 – KvK ta lamenta cu Douane ta haci mal uso di derecho di welga
Oranjestad – Un biaha mas por a nota cu Cuerpo di Aduana ta recuri na bay den welga pa mustra nan malcontento cu Gobierno. Camara di Comercio y Industria di Aruba (KvK) no por simpatisa cu accionnan di e forma aki y ta urgi Douane pa tene na cuenta e efecto cu esaki tin riba pueblo en general.
E servicio cu Douane ta brinda ta di sumo importancia y e pueblo di Aruba tin derecho pa haya proteccion for di Gobierno pa evita interupcion den continuidad di e servicio cu ta perhudica e ciudadano y causa perdida comercial. KvK ta di opinion cu Gobierno tin cu sali na vanguardia di e pueblo en general y no di un solo departamento. E impacto cu welga di Douane tin ta mucho grandi pa por wordo tolera. Ademas e ta inacceptabel cu un departamento por tuma un isla completo como nan rehen pa e simpel hecho cu nan no ta di acuerdo cu decisionnan cu no ta di nan pa tuma.
Februari ultimo KvK a reuni cu sindicato di Douane pa asina comunica y compronde nan banda di e medaya. Durante e re aki caba a trece dilanti e preocupacion di banda di KvK encuanto kico e impacto ta y cu tin cu mantene e comunicacion cu Minister pa asina yega na otro. KvK ta spera cu Douane y su sindicato recapacita y por sigui brinda e bon servicio na comunidad di Aruba.
Aruba, 22 augustus 2018
Camara di Comercio y Industria (KvK)


text:
Nos ta na un cruzada importante den nos historia. Ta tempo pa un tranformacion den e esencia di nos sociedad, den cada sector di nos economia, den e sistema di gobernacion, den educacion y hopi mas.
Nos no por sigi haci e mesun cosnan y spera resultado diferente. E generacionnan binidero ta conta cu nos pa demonstra e curashi, compasion y participacion necesario pa sigura nan herencia.
A Chinese delegation led Deputy Finance Minister Liao Min traveled to Washington on We ...
Together we the people achieve more than any single everything that becomes true start ...
Many people have made careers out of working full-time for campaigns and groups that s ...
“Nos no ta den un epoca di cambio; nos ta den un cambio di epoca.”
“Nos ta na caminda pa un nacion den cual TUR ta florece.”
“Laga nos stop di para mira con e destino di nos pais ta wordo maneha. Laga nos stop di para wak kico lo keda di nos futuro.”


text:
All posts tagged "U5"
-
AVB/ 7 months ago
Weganan di futbol infantil a cuminsa
Den fin di siman na Centro Deportivo Franklin Bareño a cuminsa cu e apertura di weganan di futbol infantil y hubenil...
-
Lifida/ 3 years ago
Futbol Division U5 ta un realidad, asina el a bai e dia aki, Diasabra 2 di Februari, 2019 – un verslag chikito cu observacion.
Futbol division U5 ta “andando biento en popa” mane e dicho ta bisa na Spanjo, cosnan ta lorando. E division pa...
-
Futbol Aruba/ 3 years ago
E di dos edicion di Futbol Aruba Ballon d’Or campeonato 2017- 2018 a bira un realidad riba un anochi emocional
E evento di Futbol Aruba Ballon D’Or 2018 a bira realidad den su di dos edicion. Riba e anochi aki Aruba...


text:
Roxxanova su tata ta un guitarista y a dun’e un guitara tempo e tabatin 6 aña. Pero su mama tabata esun cu a siñ’e algun nota musical y el a cuminsa skirbi e canticanan, ora e tabata tin 6 aña den su camber. Roxxanova a haci shownan di talento na Hulanda y na su universidad e tabata den un banda di scol y el a cuminsa skirbi y graba musica. Na Aruba Roxxanova ta forma parti di Blue Boulevard Band, cu diasabra awor ta haci nan presentacion den DUBAI WINE GALA na Renaissance Convention Center.
Den Caribbean Sea Jazz Festival diasabra ultimo cantando TRIBUTE TO SADE, cu ta un di su artistanan preferi, Roxannova a realisa cu na Aruba ta unda su soñonan ta bira realidad. E ta considera esaki un di e highlights di su carera artistico. E ta ful entusiasma tambe cu diasabra awor e ta riba escenario den DUBAI WINE GALA. E lo ta acompaña pa e magnifico musiconan; Reno Steba (Bass) – Hubert Thiel (Drums) – Mike Bislick (Drums), cu ta cla prepara pa trece e jet set vibe den e wine gala di Kiwanis Club of Aruba. Nan lo ta riba escenario pa 9or di anochi y sigur esaki ta un espectaculo cu bo no por perde!
FUN FACTS
Fragancia: Dolce Gabanna The One
Flor: Hibiscus
Bril di solo: Versace
Holoshi: Nixon
Tas: Kenneth Cole
Acesorio: Un nice edgy bracelet
Gadget: Mi no por sin mi tablet!
Color: Preto
Cancion: Purple Rain (Prince)
Pelicula: Under the Tuscan Sun


text: Dialuna mainta a drenta informe di cu un persona a ser ataka y mordi pa 3 cacho na Ponton, mesora a dirigi un patruya na e sitio. Na yegada di e patruya a bin compronde cu aki ta trata di 3 cacho cu lo a sali for di un cas y a bay ataka e peaton. Di e 3 cachonan tin 1 di nan cu a morde y no kier a laga los. Esaki a causa un herida na su pia banda di su rudia. Polis a conseha e peaton pa bay hospital mientras nan mes a bay na e cas for di unda e 3 cachonan a sali ataka e peaton pero ningun hende a sali pa responsabilisa nan mes.


text:
Derechi di voto tabata nada fásil i semper Kòrsou a keda diskriminá, pa mas ku un siglo. Ta bon nos bishitá nos historia.
Semper a tene Kòrsou atras
For di 1815 te 1937 Aruba, Boneiru, St Maarten, Statia i Saba por a vota pa nan propio dos Konsehal den nan goberrnashon lokal, yamá Raad van Politie. Kòrsou no a tabatin Raad van Politie ni derechi di voto.
Brevemente Kòrsou a bira munisipio, esta un sorto di gobernashon insular, di 1827-1833 ku 4 Konsehal, pero Kòrsou no por a vota pa su Konsehalnan. Segun Hulanda, en bista ku Koloniaal Bestuur i Koloniale Raad tabata aki, lo tabata “muchu kompliká pa e Yu di Kòrsou (YdK) distinguí entre gobernashon lokal i esun sentral.”
Na 1865 Sürnam ta haña derechi di vota promé bia pa 9 di su 13 representantenan di Parlamento. Segun Hulanda, nos no tabata madurá kompará ku Sürnam i no a haña e mes un derechi.
Bosnan pa kambio, bosnan di resistensia
Na 1869 YdK (Hudiu di koló) Généreux de Lima durante un reunion di Koloniale Raad ta pidi pa stòp diskriminashon kontra Kòrsou i duna nos derechi di voto. Segun de Lima no por ta asina ku nos ta responsibel pa e islanan mas chikí antó nan tin mas derechi ku Kòrsou.
Despues di petishon di de Lima, e Protestant blanku Hulandes, Hamelberg, ta bisa ku si hende pretu vota antó lo bin kanibalismo, adorashon di dios falsu i sèks entre hende i bestia.
Na 1895 e abogado YdK Hudiu Abraham Chumaceiro a desbaratá Hamelberg den su artíkulo: Zal het stemrecht leiden tot Canibalisme?
Na 1923 e promé organisashon polítiko di Kòrsou, de Curaçaosche Vrijheidsbond, liberal i intelektual ta manda un karta pa Reina pidiendo derechi di voto.
Den su tésis di 1935, Moises Frumencio da Costa Gomez (Dòktor) ta yama e diskriminashon kontra Kòrsou un “historische onrecht”.
Na 1937 pa di promé biaha nos a haña derechi di vota pa 10 di e 15 miembronan di Staten. Nos mester a warda 72 aña despues di Sürnam.
Por a vota na 1937 solamente hende hòmber di 25 aña òf mas, ku un entrada anual di por lo ménos F 1,200, ku tur be lasting pagá i ku un nivel intelektual di òf ekibalente na 7 aña di enseñansa Uitgebreid Lager Onderwijs. Di un poblashon di 90,000 hemde, solamente 2,100 a kwalifiká pa vota.
Staten, riba inisiativa di Dòktor na 1938 ta amplia derecho di voto pa hende menos pudiente tambe, loke ta pone un grupo lokal riku pidi Reina distruí e desishon di ampliashon di derechi di voto. Segun nan demokrasia ta na peliger si e masa vota. Reino ta rechasá e petishon.
Derechi di voto despues di tur tipo di diskriminashon
Di 1938 pa 1947 Dòktor representando Curaçaosche Roomsch Katholieke Partij ta logra derechi di voto universal ku ta mira lus na 1948.
1949, e promé elekshon pa Staten basá riba derechi di voto universal ta tuma lugá pa tur 21 Miembro di Staten.
Kòrsou mester warda te 1951 pa e vota pa promé biaha pa su representantenan lokal, esta Konseho Insular. Mas ku 135 aña despues di sobrá isla.
Willemstad, Kòrsou


text:
ULTIMO ORA: BONEIRU.
HOBEN PERDÍ
Ayera djaluna 30 di november den oranan di anochi e hoben di 22 aña di edat Fransisco (Frans) Wanga, a sali kas den bario di Nawati te ku awor aki no a regresá kas bèk. Bisti na un karson kortiku pretu. Parti ariba ahinda no ta konosi. Frans tin un estatura di mas o menos 1 meter 75, kolo di kabei pretu. Su kabei ta model riba schouder. Un yamada ta bai na Fransisco Wanga pa e meldu su mes na warda di polis. Si kualke persona por a mira e hoben aki of sa mas di Fransisco Wanga, tuma kontakto ku polis via 717800
FUENTE: POLIS / AIMED AYUBI